Partizan je najavio da će svoje mečeve igrati u "Beogradskoj Areni", ali je ona zauzeta, pa je klub morao da se vrati na drugu stranu obale, u dvoranu koja može da primi znatno manje gledalaca.\nIako je letos renoviran, "Pionir" je premali za sve zainteresovane pristalice crno-belih, pa će mnogi morati da pronađu alternativan način da isprate meč i da sačekaju neku drugu šansu da uživo bodre svoj klub.\nMeđutim, do sutra bi mogle da se nabrajaju utakmice iz čuvene dvorane, na kojoj su grobari pokazali da su sposobni da stvore neverovatnu atmosferu, koja svakako daje vetar u leđa igračima u crno-belom dresu, pa nema razloga da tako ne bude ni u utorak uveče.\nPovodom ovog duela, Andrea Trinkijeri, trener Partizana je rekao da njegov tim čeka duel protiv favorita za osvajanje takmičenja i da se raduje što će se meč odigrati pred punom halom.\nPartizan je jedina ekipa u grupi B koja je zabeležila tri pobede u isto toliko utakmica, dok je Lokomotiva posle poraza u prvom kolu od Ritasa, zabeležila dve uzastopne pobede i prvi je pratioc Partizanu u dosadašnjem delu grupne faze.\nJAVNI POZIV Ministarstvo sufinansira energetsku efikasnost po opštinama


#IZBORI2020 Da Srpska bude mjesto gdje ljudi dolaze da žive i ostaju | Banjaluka.net\n#IZBORI2020 Da Srpska bude mjesto gdje ljudi dolaze da žive i ostaju\nOdbornički kandidat SNSD-a u Bijeljini Miroslav Milovanović pozvao je kandidata iz PDP-a Slavišu Markovića na javno sučeljavanje u kojem bi mogli da uporede šta je i koliko ko uradio za grad i Semberiju.\n“Marković i PDP, vjerovatno po nalogu njihovih mentora, tokom jučerašnjeg dana iznijeli su u medijima niz nekorektnih ocjena i neistina o radu Javne ustanove `Vode Srpske`, ali i o meni i mom političkom radu”, naveo je Milovanović, koji je i direktor “Voda Srpske”, te ocijenio da im, očigledno, “smeta kao politički faktor u Bijeljini”.\nU reagovanju dostavljenom medijima Milovanović ističe da u Semberiji svi dobro znaju ko je on, iz kakve je porodice, koje škole je završio, šta je i kako radio, ali i kako rade Marković i njegovi mentori.\n“Narod Semberije sigurno će znati dobro da izabere između te dvije krajnosti”, kaže Milovanović.\nOn navodi da je bio ministar, poslanik u Parlamentarnoj skupštini BiH i na više drugih stranačkih i javnih funkcija.\n“Uvijek sam se trudio da radim u korist naše Bijeljine, Semberije i cijele Republike Srpske, a kao član Vlade Republike Srpske lično sam učestvovao u pokretanju brojnih inicijativa i izborio se da te investicije i mjere budu realizovane u Bijeljini i Semberiji”, ističe Milovanović.\nKao primjere, Milovanović navodi izgradnju obilaznice oko Bijeljine, nove bolnice, apliciranje i dobijanje bespovratnih grant sredstava Fonda ORIO od 12,6 miliona evra za izgradnju kanalizacije, veliki investicioni ciklus mjera zaštite od poplava u Republici Srpskoj, od čega je mnogo urađeno u Semberiji, brojne programe subvencija za poljoprivrednu proizvodnju, što je, kako je rekao, znatno pomoglo svim poljoprivrednim proizvođačima u Srpskoj, a posebno poljoprivrednicima u Semberiji.\nMeđu tim primjerima su i restrukturisanje Poljoprivrednog dobra “Semberija” kao mjere za spas tog preduzeća, izgradnja sistema za navodnjavanje s ciljem unapređenja poljoprivredne proizvodnje u Semberiji, napominje Milovanović i naglašava da trenutno kao direktor Javne ustanove “Vode Srpske” “rukovodi velikim investicionim projektima koji treba da donesu dobro Bijeljini i Semberiji”.\n“Narod Semberije zna da je Miroslav Milovanović uvijek radio za dobro Semberije i Bijeljine i svjestan sam da upravo zbog toga smetam Slaviši Markoviću, a posebno njegovim mentorima, svjestan da im smeta veliki broj glasova koje sam dobijao na svim izborima kada sam bio kandidat SNSD-a za Narodnu skupštinu Republike Srpske i parlament BiH, svjestan da se plaše i velikog broja glasova koje ću dobiti na predstojećim izborima kao kandidat SNSD-a za odbornika u Skupštini grada Bijeljina”, ocjenjuje Milovanović.\nOn naglašava da je tu kandidaturu prihvatio sa velikim zadovoljstvom jer voli svoje selo, svoju Bijeljinu i Semberiju, gdje su mu porodica i prijatelji, njegov narod i njegova budućnost.\n“Zbog toga sam spreman da radim sve što treba da Bijeljina i Semberija napreduju”, poručio je Milovanović, te Markoviću i PDP-u uputio poziv za javno sučeljavanje.\nNešić u Prnjavoru i Doboju\nPredsjednik DNS-a Nenad Nešić izjavio je danas u Doboju da je ova stranka jedinstvena i organizovana sa vidljivom željom da ostvari što bolji izborni rezultat na novembarskim lokalnim izborima.\nNešić je istakao da je politika DNS-a ekonomska stabilnost i demografska obnova Republike Srpske.\nOn je rekao da je poručio članovima DNS-a u Doboju da treba da ostvare što bolji izborni rezultat da bi doprinijeli da ovaj grad bude grad u kojem žive srećni ljudi.\nNešić je danas u Doboju prisustvovao i otvaranju novih prostorija Gradskog odbora DNS-a.\nNosilac liste dobojskog DNS-a Slavko Gligorić rekao je novinarima da je u ovoj stranci vidljiva pozitivna energija, navodeći da će nakon izbora ova partija biti jedan od faktora pri donošenju važnih odluka u lokalnom parlamenta.\nOn je naglasio da je jedan od programskih ciljeva DNS-a razvoj Doboja u svim segmentima kako bi taj grad bio mjesto u kome se dobro živi i u koji ljudi dolaze, a mladi ostaju.\nRankica Panić (US): Formirati industrijsku zonu u Doboju\nNosilac liste odbornika Ujedinjene Srpske za Skupštinu grada Doboja Rankica Panić izjavila je da je ovom gradu neophodno formirati poslovno-industrijsku zonu, s obzirom na to da je kao saobraćajno čvorište sve interesantniji za ulaganje domaćim i inostranim investitorima.\nPanićeva je na današnjem skupu poručila građanima Doboja da će djelovanje ove partije biti usmjereno na bazi analiza i prijedloga iz lokalne zajednice i uz razgovor sa građanima, te da im je stoga neophodna i njihova podrška.\nOna je najavila da će, uz podršku poslanika Ujedinjene Srpske u Narodnoj skupštini Srpske i drugim institucijama, nastojati da u Doboju bude realizovan infrastrukturni projekat gradske tržnice zatvorenog tipa.\n“Naši proizvođači, prerađivači i poljoprivrednici dobili bi adekvatan prostor za plasman svojih proizvoda, a naši građani mogućnost da kupe kvalitetne domaće proizvode”, istakla je Panićeva.\nOna je u okviru programskih ciljeva navela i veća budžetska izdvajanja za poljoprivredu, privredu, te razvoj preduzetništva malih preduzetničkih kapaciteta do četiri zaposlena, s ciljem razvoja i ruralnih krajeva grada.\nPanićeva je istakla da je Ujedinjena Srpska u Doboju pružila podršku Borisu Jeriniću, kandidatu SNSD-a za gradonačelnika.\nPredsjednik Ujedinjene Srpske Nenad Stevandić poručio je da očekuje da naredne četiri godine budu i najbolje u istoriji ovog grada, s obzirom na to da listu dobojske Ujedinjene Srpske čine sjajni ljudi i kvalitetnom sinergijom sa Jerinićem, koji je i aktuelni gradonačelnik Doboja.\nDanašnjem skupu prisustvovao je i Jerinić.\nŠarović: Sakan pobjeđuje u Kotor Varošu\nPredsjednik SDS-a Mirko Šarović rekao je danas u Kotor Varošu da očekuje pobjedu koalicije SDS-PDP na predstojećim lokalnim izborima i trijumf aktuelnog načelnika opštine Zdenka Sakana, jer su, kako kaže, iza njih brojni infrastrukturni projekti i prepoznatljivi rezultati rada u protekle četiri godine.\n“Raduje me veliki broj mladih na odborničkoj listi, koji će donijeti pozitivnu energiju i entuzijazam, a rezultat toga biće i pobjeda u Kotor Varošu, gdje ćemo imati stabilnu skupštinsku većinu i odličnu saradnju sa načelnikom Sakanom”, rekao je Šarović novinarima nakon posjete Opštinskom odboru SDS-a Kotor Varoš i razgovora sa kandidatima za odbornike ove stranke.\nKandidat koalicije PDP-SDS za načelnika opštine Zdenko Sakan istakao je da su u protekle četiri godine pokazali kako se vrši vlast i da u kampanji “sa obrazom može doći kod svakog domaćina i tražiti povjerenje za novi četvorogodišnji mandat”.\nČlan Predsjedništva SDS-a Nedeljko Glamočak rekao je da SDS u Kotor Varošu učestvuje u vlasti punih 25 godina i da očekuje sedam odbornika u novom sazivu lokalnog parlamenta.\n“Kotor Varoš je prestigao predratni nivo zaposlenosti, što govori da smo imali odličnu saradnju sa privrednicima i investitorima. U protekle četiri godine zajedno sa našim koalicionim partnerima smo uradili niz infratsrukturnih projekata, od kojih izdvajam novu zgradu lokalne uprave i objekat Doma zdravlja”, rekao je Glamočak.\nNosilac odborničke liste SDS-a za Skupštinu grada Banjaluka Slavko Grbić rekao je da je neophodno stvoriti Banjaluku po mjeri svih njenih građana.\nOn je na predizbornoj tribini u mjesnoj zajednici Borik istakao da svako naselje u Banjaluci treba da ima infrastrukturna rješenja kako i dolikuje velikom gradu.\n“Želimo Banjaluku kakva je nekada građena, a to znači da ima sve sadržaje”, rekao je Grbić i dodao da je u Banjaluci neophodno izgraditi spomenik poginulim borcima odbrambeno-otadžbinskog rata.\nOdbornički kandidati SDS-a Vesna Adamović, Aleksandar Petković, Jovan Gajić, Bojan Babić, Mladen Kajkut, Saša Lovrić, Boris Šukalo, Željko Raljić, Vaso Drašković i Mira Pavičar pozvali su građane Banjaluke da 15. novembra izađu na lokalne izbore i, kako su naglasili, “glasaju za promjene”.\nNakon obraćanja kandidata, učesnicima tribine pridružio se i kandidat PDP-a i SDS-a za gradonačelnika Banjaluke Draško Stanivuković.\nBanjalučki SDS najavio je za subotu, 7. novembar, protest zbog odgađanja podizanja spomen-obilježja poginulim borcima Vojske Republike Srpske u Banjaluci.\nIz SDS-a navode da su danas Gradskoj upravi predali zahtjev za održavanje skupa, koji planiraju da održe u 12.00 časova u skladu sa epidemiološkim mjerama na planiranoj lokaciji za izgradnju spomenika, između Palate predsjednika Republike Srpske i spomenika banu Milosavljeviću.\n“Ako vlasti ne odobre održavanje protesta na ovoj lokaciji, mi ćemo organizovati protestnu šetnju”, navode iz banjalučkog SDS.\nČlan Izvršnog odbora SDS-a Saša Lovrić rekao je da su morala da budu odvojena sredstva za ovaj projekat, saopšteno je iz SDS-a.\nPrema njegovom mišljenju, izgradnja centralnog spomen-obilježja borcima Vojske Srpske je jedini projekat koji se odgađa zbog pandemije.\nCrnadak: PDP će imati posmatrače na svim mjestima u Banjaluci\nPoslanik PDP-a u Narodnoj skupštini Republike Srpske Igor Crnadak očekuje da će predstavnici svih parlamentarnih političkih partija pozvati građane da izađu na izbore, uz poštovanje propisanih mjera.\nCrnadak tvrdi da je za odgađanje lokalnih izbora u BiH odgovoran SNSD sa političkim partnerima sa nivoa BiH, jer “nisu na vrijeme obezbijedili novac za njihovo sprovođenje”.\nOn je rekao novinarima u Banjaluci da funkcioneri SNSD-a intenzivno sprovode izbornu kampanju, iako pozivaju ostale političke partije da to ne čine.\n“Ne znam kako predsjednik Republike Srpske Željka Cvijanović može da priča o virusu korona i negativnom uticaju na društvo. Ona je obećala da će Narodnoj skupštini Republike Srpske biti dostavljene na uvid javne nabavke koje su sprovedene za vrijeme epidemije, što do sada nije urađeno”, rekao je Crnadak.\nOn je naveo da će PDP na svim biračkim mjestima u Banjaluci imati posmatrače.\nNDP: Oživjeti autentičnu banjalučku gastronomiju\nNarodni demokratski pokret /NDP/, u okviru svog plana za razvoj Banjaluke pod nazivom “10 puta 10”, zalaže se za oživljavanje autentične i tradicionalne banjalučke gastronomije, njeno obogaćivanje, promociju i predstavljanje kao sastavnog dijela identiteta i imidža grada.\nPotrebno je i obezbijediti zaštitu oznake geografskog porijekla za prehrambene proizvode iz banjalučke regije, kao što su banjalučki ćevap, banjalučki trapist sir, kozaračka pita, ljevuša, kvrguša, bunjgur, gužvara, lipljen sa prelivom od kiselog mlijeka, banjalučki ražnjić, krajiške pole, banjalučka lepinja, banjalučki bombon i banjalučka torta, navodi se u saopštenju NDP-a.\nU okviru tog plana, koji uključuje po 10 konkretnih mjera u 10 različitih kategorija, navodi se i strateški razvoj okoline grada i prirodnih resursa, kao i turističkih i rekreativnih zona Manjače, kanjona Vrbasa, kanjona Suturlije, Šibova, Banj Brda i jezera u Busnovima.\nNDP se zalaže i za pružanje podrške razvoju vinarstva, vinogradarstva i kraft pivarstva, za promovisanje turističkih potencijala i lokalne kulture kroz projekte izgradnje etno-sela.\nOva stranka ukazuje i da će se zalagati za promociju medicinskog turizma, dentalnih i estetskih usluga, avanturističkog turizma, kao i za produženo radno vrijeme ugostitelja u užoj gradskoj zoni, ali uz ograničenje buke.\nDemos – NDP: Postojeća vlast u Prijedoru ne nudi izlaz\nNosilac liste kandidata za odbornike koalicije Demos-NDP u Skupštini grada Prijedora Tomislav Prpoš izjavio je danas da postojeća vlast u Prijedoru ne nudi bitan zaokret u politici, niti promjenu koncepta djelovanja, a samim tim ni brži izlaz iz teške i složene situacije u kojoj se grad nalazi.\n“Posebno se ne vidi brži privredni razvoj, koji je pitanje svih pitanja. Naše djlovanje će biti u tom pravcu i zato mi iz Demosa pozivamo glasače da daju svoj glas za promjene, a Demos je nova politička partija koje želi brže i efikasnije promjene u Prijedoru. Očekujemo dobar izborni rezultat. Ubijeđeni smo da smo mi novi politički subjekt u novom sazivu Skupštine grada Prijedora”, rekao je Prpoš na konferenciji za novinare u Prijedoru.\nKandidat koalicije Demos-NDP za odbornika u Skupštini grada Prijedora Aleksandra Čanić najavila je da će se zalagati za osnaživanje malih i srednjih preduzeća, pomoć malim privrednicima kroz oslobađanje od raznih gradskih nameta, besplatne udžbenike za sve osnovce, te za oslobađanje od participacije za svu školsku djecu i za majke i uže članove porodice kada je riječ o troškovima ležanja u bolnici pratnje maloljetnom licu.\n“Sve ovo može dati bolje rezultate, pa će odlazak mladih iz grada da splasne i vremenom da prestane. U kulturi, zalagaću se za očuvanje tradicije i poštovanje jezika i pisma, uz dužno uvažavnje svih ostalih naroda”, rekla je Čanićeva.\nSP: Doboj ponovo treba da bude regionalni centar\nKandidat SP-a za gradonačelnika Doboja Srđan Todorović poručio je da će pod rukovodstvm ove partije Doboj ponovo postati regionalni industrijski i privredni centar.\n“Ovo je politika Socijalističke partije. Mi želimo da se u Doboj ponovo vrati nekoliko hiljada radnih mjesta u privredi, u realnom sektoru i da se Doboj vrati na mjesto gdje je nekada bio, a to je privredni centar regije”, rekao je Todorović novinarima nakon obilaska pogona cinkaone “Dobojineks” u mjestu Rudanka.\nOn je poručio da je ova cinkaona primjer “kako je u Doboj moguće vratiti zdrave investitore koji otvaraju zdrave fabrike, te otvore zdrava radna mjesta koja će na realnoj bazi obezbijediti uslove da Dobolije bolje žive”.\nNosilac liste odbornika SP-a Vedran Gligorić rekao je da je u prethodnom odborničkom mandatu ukazivao kako ova lokalna zajednica ponovo može biti regionalni privredni i industrijski centar.\n“Kada preuzmemo vlast poslije novembarskih izbora tome ćemo se maksimalno posvetiti, ne samo savjetima već i raditi”, izjavio je Gligorić, koji je rekao da je zadovoljan što će u dobojskoj cinkaoni uskoru posao naći oko stotinu radnika.\nSuvlasnik preduzeća “Dobojineks” Dragan Đuranović, koji je i na odborničkoj listi ove partije, rekao je da je u završnoj pripremi pogon za toplo cinčanje, koji će uskoro biti i testiran.\nOn je naveo da je ova fabrika nastala na temeljima nekadašnje cinkaone “Energoinvesta” kao najveće u bivšoj Jugoslaviji, a kojoj su sada prošireni kapaciteti, što joj daje status najveće u regionu.\nOdbornici Socijalističke partije /SP/ u Skupštini grada Banjaluka zalagaće se da se prilikom izdavanja građevinskih dozvola investitori obavežu da izgrade dovoljan broj parking-mjesta i zelenih površina, izjavio je danas nosilac odborničke liste SP-a za Skupštini grada Velibor Stanić.\nOn je rekao novinarima u banjalučkom naselju Starčevica da je jedan od velikih problema ovog naselja, kao i drugih dijelova grada, nedovoljan broj parking- mjesta.\n“Svjedoci smo da je masovna izgradnja stambenih objekata, a što podržavamo, dovela do nedostatka parking-mjesta i zelenih površina. U ovom naselju pored stanova imamo i supermarkete, poslovne prostore i ugostiteljske objekte, ali ne i dovoljno parking-prostora”, naveo je Stanić.\nOn je dodao da je izgradnja dovoljnog broja parking-mjesta neophodna i zato što mnoga lica koja kupuju stanove nisu u mogućnosti da kupe i garaže.


Ubica Bojovića: Nisam Pit Bul, nego Gladijator – Net.hr\nUbica Bojovića: Nisam Pit Bul, nego Gladijator\nAutor: nikolinastignjedec 13:34 30.08.2013\nBežao, ali ga policija brzo savladala\nSrpski državljanin Saša Cvetanović, zvani Pit Bul, uhapšen je juče u podgoričkom naselju Tološi, zbog sumnje da je u Beogradu likvidirao Nikolu Bojovića, brata navodnog vođe Zemunskog klana Luke, kaže MONDO.\nCvetanoviću su do kasno sinoć u policiji radili “proveru identiteta”, a jutros je priveden u Viši sud u Podgorici, uz pojačane mere obezbeđenja, pišu podgoričke “Vijesti”.\nNakon saslušanja u Višem sudu, prebačen je u Istražni zatvor u Spužu.\nKako javlja TV Vijesti, Cvetanović je sudiji rekao da je došao u Crnu Goru pre pet godina, i da njegov nadimak nije Pit Bul već “Gladijator”.\nCvetanović je uhapšen oko 16 časova u kući V.R. kod koga je živeo kao podstanar. Uhapsili su ga pripadnici Specijalne antiterorističke jedinice (SAJ).\n–Postoji osnovana sumnja da je S.C. direktni izvršilac ubistva Nikole Bojovića… Lišenje slobode usledilo je nakon razmene informacija crnogorske i srpske policije u vezi sa teškim ubistvom, počinjenim na štetu Miloša Vidakovića iz Pančeva, koje je izvršeno 2. jula u Budvi– piše u saopštenju Uprave policije.\nCvetanović je živeo u kući koja se nalazi nedaleko od stadiona “Crvene stijene” u Tološima.\nVlasnik kuće “Vijestima” je rekao da nije znao ništa o životu Cvetanovića, ne želeći da saopšti od kada je ovaj podstanar u njegovoj kući.\nPrema tvrdnjama očevidaca, osumnjičeni je specijalcima bežao u šortsu, ali je uhvaćen nakon samo nekoliko metara.\nOni su ispričali da su sajovci jedno vozilo parkirali u blizini marketa “Albona”, dok je druga grupa čekala na suprotnom kraju ulice, blizu kuće u kojoj je stanovao Cvetanović.\n–Video sam kako mladić u šortsu beži niz ulicu, ali je vrlo brzo uhapšen kod marketa– rekao je “Vijestima” jedan od meštana.\n–Uprava policije MUP-a Crne Gore, u saradnji sa Tužilaštvom i kolegama iz Srbije, u nastavku zajedničkih aktivnosti preduzima dalje mere i radnje na rasvetljavanju još jednog broja krivičnih dela izvršenih na organizovan način na teritoriji obe države– piše u saopštenju policije.\nBojović je ubijen u centru Beograda, kada je napadač ispalio oko dvadeset hitaca ka njemu.\nNakon višemesečne istrage, srpske inspektore tragovi su odveli do Crne Gore. Zbog sumnje da su sa Delibašićem organizovali ubistvo Nikole Bojovića, 24. jula uhapšeni su Danilovgrađanin Slobodan Šaranović i Ratko Koljenšić iz Nikšića.\nŠaranović, brat Branislava Šaranovića (66), koji je likvidiran 8. oktobra 2009. godine u Ulici neznanog junaka na Dedinju, uhapšen je u danilovgradskom selu Ždrebaonik, a Koljenšić u Sutomoru.\nNjima su lisice na ruke stavljene takođe tokom zajedničke akcije srpske i crnogorske policije, zbog sumnje da su organizovali ubistvo Bojovića.\nPočetkom avgusta, srpska policija uhapsila je u Kragujevcu Novosađanina Pavla Opačića (35), za kojeg su sumnjali, kako je tada saopšteno, da je pucao u Bojovića.\nNakon nekoliko dana, ispostavilo se da su uhapsili pogrešnu osobu koja nema veze sa kriminalom.\nVidaković je ubijen ispod zidina budvanskog Starog grada, kada mu je ubica visok oko 185 centimetara prišao i u leđa ispalio 5-6 metaka, nakon čega je pobegao.\nBeograđanin Miloš Delibašić uhapšen je u Budvi sredinom jula ove godine, zbog sumnje da je umešan u Vidakovićevo ubistvo.\nZbog nedostatka dokaza, na teret mu je stavljeno krivično delo nedozvoljeno držanje oružja i eksplozivnih materija, jer je tokom hapšenja u njegovoj torbi policija našla pištolj.\nluka bojovic nikola


AL: Da li će Meta raspustiti parlament pre njegovog opoziva?\nTanjug 14. juna 2019. 21:03\nTIRANA – Nakon što je vladajuća Socijalisticka partija dostavila zahtev parlamentu za opoziv predsednika Iljira Metu, koji su potpisali 55 poslanika, sve su veće šanse da albanski predsednik raspusti parlament, prenosi portal A1on.\nIzborna koalicija vladajućih stranaka „Alijansa za evropsku Albaniju“ nastavlja sa izbornim aktivnostima kategorički tvrdeći da će lokalni izbori biti održani 30. juna.\nS druge strane, ujedinjena albanska opozicija danas je saopštila da će „mnogo snažnije“ nastaviti sa protestima.\nKako su najavili, protesti će biti organizovani u svim gradovima Albanije, a verovatno sledeće subote će biti organizovan deseti po redu, veliki „nacionalni protest“.\nKako navode mediji u regionu, odluka predsednika Ijira Mete o odlaganju lokalnih izbora u toj državi, umesto da vodi političke neprilike u smeru smirivanja, ponašanje albanskih lidera vodi u smeru povečanja tenzija.


65 godina uspešnog rada PU”Dragoljub Udicki” – TV Kikinda\n65 godina uspešnog rada PU”Dragoljub Udicki”\nKikindska PU obeležava veliki jubilej, 65 godina uspešnog predškolstva, po kom su prepoznati na nivou Srbije. Prva u nizu manifestacija, povodom obeležavanja ovog značajnog datuma bio je mjuzikl u okviru kog su uz dinamične numere i dobro osmišljenu koreografiju predstavljen jedan dečji dan.\nNa bini Narodnog pozorišta, uz tematski prilagođen mjuzikl i gosti i domaćini imali su mogućnost još jednom da se uvere zašto je kikindsko predškolstvo koje ove godine slavi 65 godina uspešnog rada u samom vrhu na nivou regiona. Sve ono što je ova ustanova iz decenije u deceniju postizala kao rezultat danas je jedan veliki jubilej, rekla je i predsednica Skupštine grada, Stanislava Hrnjak i dodala:\n-Ovo je jedna najveća institucija, kojom treba da se ponosi grad. Blizu 200 zaposlenih ljudi, 18 objekata, velika odgovornost sve je to oličenje jedne vrlo ozbiljne ustanove, a onda i svih nas kao partnera i saradnika koji živimo u ovom gradu. Svake godine sa posebnim angažovanjem i uz više nedeljno planiranje, vaspitači ove ustanove iznedre pozorišni komad, o kom se priča čitavu godinu. I ovoga puta su opravdali očekivanja i bili su savršeni. Na bini su se smenjivale situacije, razne uloge, muzičke obrade, za koje je tekst bio potpuno prilagođen. Osim vaspitača i predškolci su pokazali da su i ovaj zadatak vrlo ozbiljno shvatili pa je mjuzikl često prekidan iskrenim i gromoglasnim aplauzom.\nNa samom početku, otvarajući nedelju posvećenu radu ustanove direktorica Svetlana Milić se zahvalila na prvom mestu svim vaspitačima, zatim predstavnicima grada, čiju podršku ustanova uživa godinama, saradnicima, kao i roditeljima i prijateljima:\n-Večeras je samo jedan deo proslave. Mjuzikl u kom je predstavljen jedan radni dan. Zaista smo se potrudili da na najbolji mogući način prezentujemo taj veliki status, koji kikindska PU”Dragoljub Udicki” uživa već decenijama. Posao vaspitača je izuzetno odgovoran, ujedno i vrlo lep, zahteva mnogo kompetencija kako stručnih tako i ličnih, a večeras ćemo pokazati i kako to izgleda na delu.\nSa posebnom zahvalnošću spomenuta su imena Hilde Banski koja je 26 godina vodila ustanovu kao i Danice Strajnić, koja je sa velikim uspehom nastavila da rukovodi PU. Ono što je publika takođe vrlo zdušno propratila bila je dodela posebnih priznanja zaposlenima. Zorica Despotov, Jasmina Labus, Danijela Petrov, svaka u svom resoru dobile su priznanje za rad. Kao vaspitačici, koji je sve predstave u ustanovi režirala nagrada je pripala Editi Petrović.\nPublika je zdušno odreagovala i kada se čulo ime Vesne Majstorović, vaspitačice koja je godinama izuzetno posvećena radu u ustanovi, a čija mašta stoji urezana u svim kulisama i scenskim rekvizitima kada god se radi o pozorišnim komadima PU Dragoljub Udicki.\nKoreografiju je potpisao vaspitač Dragoslav Tanackov, koji je, kao i Milan Vašalić jedan od najangažovanijih u PU.\nJednosatni program, koji su pripremili vaspitači i njihovi najmlađi drugari ispunio je novembarsko veče radošću i srećom upravo nagoveštavajući kakva atmosfera vlada baš u ovoj ustanovi šest ipo decenija. Planom i studiozno osmišljenim programom tekuća nedelja je posvećena obeležavanju jubileja\nnovembar 5, 2019 Rubin Rubin\n← Lopte školama, donacija Sportskog saveza Srbije i Ministarstva sporta i omladine Grad pomaže unapređenje poljoprivrede →


Ministar prosvete povodom puštanja pesme Baje Malog Knindže: Ovo je izolovani slučaj, nipišto ne odslikava situaciju i atmosferu u školama - Društvo - Dnevni list Danas\nPočetna » Vesti » Društvo » Ministar prosvete povodom puštanja pesme Baje Malog Knindže: Ovo je izolovani slučaj, nipišto ne odslikava situaciju i atmosferu u školama\nV. Andrić23.06.2022. 19:26\nMinistar prosvete Branko Ružić izjavio je povodom situacije u OŠ “Vasa Stajić“ u Novom Sadu, kada je prilikom obeležavanja završetka četvrtog razreda emitovana pesma neprikladnog sadržaja, da će nadležne službe Ministarstva izvršiti stručno-pedagoški nadzor, a postupaće i pokrajinska inspekcija kako bi se utvrdila odgovornost zaposlenih.\nMinistar je naglasio da su u sistem obrazovanja u Srbiji utkane demokratske vrednosti i da Ministarstvo prosvete ostaje dosledno u promovisanju, negovanju i ugradnji principa nediskriminacije i poštovanja različitosti u obrazovni sistem.\n„Iako Ministarstvo prosvete realizuje aktivnosti kojima škole dobijaju smernice i uče mehanizme kreiranja sigurnog i podsticajnog okruženja za sve učenike, negovanje demokratske kulture, tolerancije, empatije i poštovanja različitosti svih učesnika školske zajednice, pojava ovakvog izolovanih incidenata zahteva dodatnu intervenciju prema školi“, rekao je Ružić.\nRužić je naglasio da je u situacija u Osnovnoj školi „Vasa Stajić“ u Novom Sadu izolovani slučaj, da nipišto ne odslikava situaciju i atmosferu u školama u Srbiji i izrazio očekivanje da se ovakve situacije neće ponoviti.\nPolitika • 23.06.2022. 13:30\nPSG: Posledica vlasti SNS u Novom Sadu je slavlje školaraca uz ratnohuškačku pesmu


BABOVIĆ: Odlazak ljekara trenutno ne zabrinjava – Portal Luca\nBABOVIĆ: Odlazak ljekara trenutno ne zabrinjava\nOn podsjeća da jepandemija koronavirusa pomogla da se taj broj zdravstvenih radnika koji napušta zemlju smanji.\n“Za Sriju imam podatak da čak 600 ljekara godišnje napusti zemlju, Makedonija doseže i do 500, BiH 300, u Albaniji imamo 150 na godinšnjem nivou. Odliv ljekara u Hrvatskoj, koja je članica EU, u posljednje tri godine je 524, a sa Kosova preko 400 ljekara”, objašnjava Babović.\nKazao je da je najavljen odlazak 10 ljekara iz Crne Gore.\nIstiče da se hiperprodukcijom kadra ne rješava problem, već sistematizacijom.\nPovezane teme:Mihailo Babović


U fokusu - Saobraćaj, Energetika i domaćinstva najveći aerozagađivači Kragujevca - Vesti iz Kragujevca i Šumadije - Pressek.rs\nSaobraćaj, Energetika i domaćinstva najveći aerozagađivači Kragujevca\nBy pressek, foto:M.O. Sreda, 13. mart 2019.\nDominantan izvor aerozagađenja, od 1975. godine, od kada se prate ovi parametri u Kragujevcu tokom cele godine je saobraćaj, a u zimskom periodu gradska energana koja radi na ugalj i 25 odsto domaćinstva, koja se takođe greju na ugalj i drva.\n- Ali nije samo grejanje problem, kaže Dragan Marinković, šef Službe za zaštitu životne sredine.\nMerenje suspendovanih čestica, pokazalo je da veliki problem zagađenja vazduha tokom cele godine predstavlja saobraćaj.\n- Kroz širi centar Kragujevca odvija se tranzitni saobraćaj, koji će jednim delom biti rešen Severnom obilaznicom, a dodatni problem je veliki broj vozila i relativno uzane ulice, zbog čega dolazi do preopterećenja u saobraćaju, a samim tim i povećanog aerozagađenja, objašnjava Marinković.\nU ovoj nedelji kvalitet vazduha u Kragujevcu je u kategoriji „Odličan”. U svakom trenutku (online), aerozagađenje u Kragujevcu može se pratiti i na stranici: http://www.amskv.sepa.gov.rs/index.php\nPrema njegovim rečima, najveće aerozagađenje je tokom zimskih mesecima, kada dolazi do negativnog vazdušnog pritiska, ali je sve veće zagađenje i u letnjim mesecima, naročito na velikim raskrsnicama u gradu.\nAerozagađenje u Kragujevcu se meri na nekoliko lokacija.\nIpak, Gradsko veće grada Kragujevca nedavno je donelo novi program kontrole kvaliteta vazduha na teritoriji grada, kojim se određuje broj i raspored mernih mesta, obim, vrsta i učestalost nivoa zagađujućih materija u vazduhu za 2019. godinu.\nProgramom je predviđeno da se svakodnevno određuju koncentracije sumpordioksida, azotovih oksida i čađi na četiri lokacije – kod Štafete, u Industrijskoj zoni, kod Osnovne škole „Mirko Jovanović” i u naselju Pivara, u Ulici Cara Dušana.\nUzane ulice i visoke zgrade\nU poslednjoj deceniji do povećanja aerozagađenja dolazi i zbog urbanističkih rešenja.\nSa ovim podatkom slaže se i Dragan Marinković, šef Službe za zaštitu životne sredine.\n- Uzane ulice i nedovoljno provetravanje vazduha, kao i visoke zgrade dodatno „pomažu” na problemu aerozagađenja. Nažalost, to je pitanje za urbaniste, kaže Marinković, za portal Pressek.\nJednom mesečno na dve lokacije u gradu – u Kosovskoj ulici i na prostoru oko Autobuske stanice biće merena koncentracija ukupnih taložnih materija.\nPored određivanja suspendovanih čestica, svakodnevno će biti merena koncentracija zagađujućih materija poreklom iz saobraćaja na raskrsnicama, kao i alergenog polena u periodu od februara do oktobra.\nGradska uprava za prostorno planiranje, urbanizam, izgradnju i zaštitu životne sredine – Služba za zaštitu životne sredine dužna je da podatke o kvalitetu vazduha iz državne i lokalne mreže, kao i rezultate merenja posebne namene dostavlja Agenciji za zaštitu životne sredine, do 15. u mesecu za prethodni mesec, a godišnji izveštaj najakasnije 60 dana od dana isteka kalendarske godine za prethodnu godinu.\nPodaci o kvalitetu vazduha, ubuduće će biti dostupni i na web stranici Grada Kragujevca.\nTagovi Energetika Gradski prevoz Kragujevac vesti kragujevac\nNovi sadržaj u Avantura parku u Šumaricama\nDruga faza izgradnje Avantura parka na Šumaričkom jezeru, biće završena do jula meseca, ove godine. Ukupna investicija iznosi 7 miliona dinara. - Reč je o proširenju sadašnjeg Parka, ...\nUprava saobraćajne policije će do 17. marta vršiti pojačanu kontrolu korišćenja sigurnosnog pojasa i načina prevoženja dece u vozilima. Ova međunarodna akcija počela je u svih ...\nNova dinamika prikupljanja i odvoženja smeća\nJKP „Šumadija“ u saradnji sa predstavnicima Saveta mesnih zajednica započela je rad na izradi novog programa prikupljanja i odvoženja smeća. Prvi korak u ovom poslu je definisanje ...\nNadzorni odbor kaže „u plusu”, sindikalci „u minusu”\nNadzorni odbor fabrike „Zastava oružje” AD nije prihvatio zahtev zastupnika društvenog kapitala o održavanju vanredne sednice Skupštine društva ove firme, koji je bio upućen ...


RTS :: Projekat "Beograd na vodi" - pomera se rok za podnošenje predloga za eksproprijaciju\nPolitika Projekat "Beograd na vodi" - pomera se rok za podnošenje predloga za eksproprijaciju\npetak, 27. nov 2020, 17:06 -> 17:15\nU skupštinsku proceduru upućena je izmena Zakona o utrđivanju javnog interesa i posebnim postupcima eksproprijacije i izdavanja građevinske dozvole radi realizacije projekta "Beograda na vodi", koja se odnosi na pomeranje roka za podnošenje predloga za eksproprijaciju.\nIzmenom zakona precizirano je da se rok za podnošenje predloga za eksproprijaciju produžava sa pet na sedam godina.\nPredlaženo je da izmena zakona stupi na snagu narednog dana od dana objavljivanja u "Službenom glasniku" budući da za to, kako se navodi u obrazloženju, postoje naročito opravdani razlozi.\nTi razlozi se, dodaje se, ogledaju u neophodnosti nastavka sprovodenja postupaka eksproprijacije nepokretnosti koje se nalaze u okviru Prostornog plana područja posebne namene uređenja dela priobalja grada Beograda - područje priobalja reke Save za projekat "Beograd na vodi", a predviđene su za eksproprijaciju.\nU obrazloženju izmene zakona navodi se da je produžetak roka potreban, jer do sada nije završen postupak eksproprijacije nepokretnosti koje se nalaze u okviru Prostornog plana veznaog za projekat "Beograd na vodi", a predviđene su za eksproprijaciju.\nVada je navela i da imajući u vidu otežane uslove rada organa u čijoj je nadležnosti preduzimanje radnji i vođenje postupaka predviđenih ovim zakonom, a usled izbijanja pandemije virusa COVID 19 i uvođenja vanrednog stanja nije bilo uslova za izmenu člana 6 zakona, kojim je propisan rok za podnošenje predloga za eksproprijaciju do 14. aprila 2020. godine\nVlada Srbije je navela i da za sprovođenje izmene zakona nisu potrebna finansijska sredstva iz budžeta.


Telekom Srbija aktivirao humanitarni SMS broj za UNICEF – Tračara\nTelekom Srbija aktivirao humanitarni SMS broj za UNICEF\nKompanija Telekom Srbija aktivirala je humanitarni SMS broj 9656 za pomoć i podršku programima koje UNICEF sprovodi u našoj zemlji.\nKorisnici mts mreže mogu da putem SMS poruke odrede iznos od 100 ili 200 dinara koji će se svakoga meseca sa njihovog računa automatski preusmeravati na račun kancelarije UNICEF-a u Srbiji. Na ovaj način, korisnici mts mreže postaju članovi Kluba prijatelja UNICEF-a, zajednice redovnih donatora koje vezuje posvećenost unapređenju uslova za rast i razvoj dece u Srbiji, uz mogućnost da se u svakom momentu odjave sa servisa besplatnom SMS porukom.\n“Već dugo sarađujemo sa UNICEF-om u Srbiji kroz programe za decu u ranom razvoju i promociju roditeljske linije, tako da smo se sa zadovoljstvom priključili i Klubu prijatelja UNICEF-a. Od sada će i mts korisnici moći da pruže podršku radu lokalne kancelarije UNICEF-a redovnim mesečnim donacijama. Verujem da će se na ovaj način doprineti podizanju svesti o filantropiji u Srbiji, što je u skladu sa načelima društveno odgovornog poslovanja naše kompanij”, izjavio je generalni direktor Telekoma Srbija Predrag Ćulibrk.\nKorporativni sektor finansijski podržava UNICEF da sprovodi programe u Srbiji. Istovremeno, UNICEF sarađuje sa korporativnim partnerima na razvijanju kulture redovnog doniranja. Redovno davanje pokazuje opredeljenje, spremnost i posvećenost pojedinca i kompanije da aktivno učestvuje u promenama u korist dece i za dobrobit društva.\n“Telekom Srbija je značajan partner UNICEF-a u Srbiji. Kao jedan od lidera telekomunikacione industrije, Telekom Srbija podržava strateške programe koje sprovodimo, i istovremeno omogućava inovativna rešenja koja doprinose pospešivanju kulture redovnog davanja, kroz jednostavne i efikasne usluge poput slanja SMS poruke u korist dece”, izjavio je direktor UNICEF-a Michel Saint-Lot.\nKorisnici mts mreže koji pošalju SMS poruku na 9656, podržaće sveobuhvatne i dugoročne programe koje UNICEF sprovodi u našoj zemlji za zdravije i srećnije odrastanje svakog deteta – za optimalan razvoj u ranom detinjstvu, kvalitetno i inkluzivno obrazovanje, odgovarajuću socijalnu zaštitu, kao i socijalno uključivanje marginalizovane dece i adolescenata.\nUNICEF u Srbiji, i širom sveta, finansira se isključivo iz dobrovoljnih priloga vlada, vladinih agencija, fondacija, korporativnog sektora i pojedinaca. Priključivanje Klubu prijatelja UNICEF-a i redovno mesečno doniranje od izuzetnog su značaja za sprovođenje programa za decu i porodice u Srbiji.\nUNICEF i Telekom Srbija pozivaju korisnike mts mreže da se priključe Klubu prijatelja, i tako pomognu i podrže srećnije odrastanje svakog deteta u našoj zemlji.\nPrevPrethodna vestCiara i Russell Wilson očekuju prvo dete\nNaredna vestOni nam vraćaju veru u ljubav: Evo koliko se vole Blake i RyanNext


Mostar bez izbora - Nezavisni stav\nMostar bez izbora\nUroš Vukić 03.11.2019 20:00\nIako je Evropski sud za ljudska prava odlučio da parlament BiH u roku od šest mjeseci mora izmijeniti Izborni zakon BiH kako bi se održali izbori u Mostaru, od toga po svemu sudeći neće biti ništa jer su Hrvati, tačnije HDZ BiH, već zauzeli stav da se o Izbornom zakonu treba otvoriti šira priča.\nTa šira priča, pored Mostara, podrazumijeva i izbor članova Predsjedništva BiH i delegata u Dom naroda Parlamenta FBiH, tako da se već sada sa sigurnošću može reći da ne postoji ni teoretska šansa da Hrvati i Bošnjaci postignu dogovor o tim pitanjima.\nKo imalo prati situaciju u BiH jasno mu je o čemu se tu radi, a suština je u tome da Hrvati žele da osiguraju da im drugi ne biraju predstavnike i da glas Hrvata vrijedi više nego glas Bošnjaka, na šta SDA niti bilo koja bošnjačka stranka sasvim sigurno nikad neće pristati.\nTa priča prevazilazi BiH, Hrvate i Bošnjake, i o njoj će odlučivati neko drugi, tačnije oni koji su i napravili ovakvu BiH, kojom niko nije zadovoljan, koja ne izvršava odluke Ustavnog suda BiH i koju apsolutno ne potresaju presude Evropskog suda za ljudska prava BiH.\nPriča o legitimnom predstavljanju Hrvata, zaštiti nacionalnih interesa Bošnjaka i o tome čiji glas više vrijedi, sa malim pauzama traje od 1995. godine, i kako vrijeme odmiče sve manje je prostora za dogovor, a i jedni i drugi sve više se ukopavaju u svoje nacionalne rovove.\nS posljednjom presudom Evropskog suda za ljudska prava problem bi mogao nastati ukoliko se Ustavni sud BiH odluči da preuzme ulogu parlamenta BiH i donese pravila s ciljem održavanja izbora u Mostaru.\nTakav potez Ustavnog suda BiH samo bi dalje produbio krizu i vrlo vjerovatno Hrvate još više udaljio od BiH, u kojoj su, na kraju krajeva, i izbori izgubili smisao.


OMSA - Eyca\nNEST Coworking, Cetinjski put bb\n067 379 152\nOrganizacija crnogorskih studenata u inostranstvu je osnovana u decembru 2011. godine i predstavlja najkompletniju globalnu mrežu crnogorskih studenata u inostranstvu (CSI), kojih trenutno po procjenama ima oko 1300, ne računajući veliki broj njih u državama okruženja. Organizacija je uspostavljena kao platforma za efikasnu saradnju među crnogorskim studentima u inostranstvu u cilju stimulisanja profesionalne, naučne idrugih vrsta saradnje. Pored toga, OCSI aktivno radi na održavanju saradnje sa matičnom državom i njenom dijasporom.\nZa prethodnih osam godina postojanja, Organizacija sa ponosom može istaći da je aktivno radila na povezivanju i promociji studentske populacije, kroz organizaciju raznih projekata i događaja, a među njima preko 150 događaja u okviru „Dana otvorenih vrata Ambasada“ širom svijeta u saradnji sa Ministarstvom vanjskih poslova,\ndiplomatsko-konzularnim predstavništvima i organizacijama dijaspore. Preko 15 zimskih i ljetnjih networking događaja (Zimska i Ljetnja Skupština) je organizovano u proteklom periodu, gdje su učešće uzeli, pored studenata, i predstavnici civilnog, privatnog i javnog sektora. Takođe, veliki broj drugih događaja i projekata, konsultacija i promocija je organizovano u prethodnom periodu. OCSI gaji i partnerske odnose sa vodećim državnim institucijama, kako sa Ministarstvima, tako i javnim ustanovama.\nKroz svoj dugogodišnji rad, članstvo OCSI je uključivalo studente od osnovnih do post-doktorskih studija, koji danas rade u prestižnim kompanijama i institucijama širom svijeta, a dio njih i u Crnoj Gori. Organizacija nastavlja da aktivno okuplja studente koji trenutno borave na studijskim programima u preko 50 zemalja svijeta, gdje crnogorski studenti najčešće i studiraju.


SDS – Premijerkina navodna “službena posjeta” SAD-u predmet podsmijeha – dijalogin.tv\nSDS – Premijerkina navodna “službena posjeta” SAD-u predmet podsmijeha\n– Smatramo da turistička posjeta Željke Cvijanović Vašingtonu i pompezno i lažno predstavljanje te posjete od Radio-televizije Republike Srpske šteti ugledu Republike Srpske i ugledu pozicije predsjednika Vlade RS koju Željka Cvijanović obavlja – navodi se u saopćenju.\n– Predsjednica Vlade Republike Srpske Željka Cvijanović prisustvovala je inauguraciji novog predsjednika SAD-a u svojstvu građanina o čemu svjedoči i mjesto na kome su supruga predsjednika Republike Srpske Snježana Dodik i premijerka Željka Cvijanović stajale.\nRadi se o zoni “12 zeleno”, namijenjenoj običnim građanima Sjedinjenih Američkih Država. Cijena karata za tu zonu iz koje je premijerka Željka Cvijanović posmatrala inauguraciju tokom “službene prosjete” SAD-u na najpoznatijem američkom portalu za internet kupovinu e-bayu košta do 7.500 američkih dolara i karte za ovu zonu tokom inauguracije su dostupne svima – navodi SDS u saopćenju.\n– Smatramo da ponašanje Željke Cvijanović i širenje propagande da će tokom inauguracije premijerka “biti u društvu visokih funkcionera velikog broja zemalja” kako je to prenio RTRS, šteti ugledu Republike Srpske i ugledu funkcije predsjednika Vlade RS koju Željka Cvijanović obavlja.\nZahtijevamo i od Željke Cvijanović i od uredništva RTRS-a da se ponašaju odgovorno i profesionalno i ne dozvole da institucije koje trenutno predstavljaju postanu predmet podsmijeha javnosti u Republici Srpskoj i regionu – dodaje se u saopćenju SDS-a.


Selektor naše reprezentacije zadovoljan je samo pobedom, a li zna šta treba korigovati u igri "orlova".\nOPOMENA ZA "ORLOVE" U PRAVO VREME! Srbija ponovo dobila Italiju, ali Saleta će boleti glava zbog VELIKOG PADA!\n- Posle dana početne aklimatizacije, imali smo tridesetak minuta dobre košarke, imali smo jedan period od šest-sedam minuta bez reakcije u četvrtoj četvrtini, gde smo dopustili da se reprezentacija Italije vrati u igru. Celo drugo poluvreme nismo imali unutrašnju igru, to mora da nam bude snaga, ono na čemu smo insistirali i na čemu smo radili - rekao je Ðorđević za sajt KSS-a.\n- Na kraju dobra pobeda, uvek je bolje kad se dobije utakmica. Međutim, idemo dalje, još nas čeka puno toga, da, pre svega, dođemo fizički do određene forme, jer su svi igrači noćas jako slabo i jako loše spavali, možda se i to osetilo u ovoj utakmici, što je sasvim normalno. Zato smo i došli ovako rano u Kinu i polako idemo korak po korak ka nekoj formi - poručio je selektor.


Kvinta - Blic Online\nPredsednik Srbije Aleksandar Vučić sastao se danas sa ambasadorima zemalja Kvinte u Srbiji i šefom Delegacije Evropske unije Semom Fabricijem.\nVučić sutra sa ambasadorima Kvinte i Fabricijem\nPredsednik Srbije Aleksandar Vučić sastaće se sutra sa ambasadorima zemalja Kvinte i šefom Delegacije Evropske unije u Srbiji Semom Fabricijem, saopšteno je iz njegovog kabineta.\nPredsednik Srbije Aleksandar Vučić sastaće se danas sa ambasadorima zemalja Kvinte i šefom Delegacije EU u Srbiji Semom Fabricijem.\nAmbasadori Kvinte u Prištini pozvali su političke i institucionalne lidere da odustanu od političkih prepucavanja i da se fokusiraju na borbu protiv korona virusa.\nCeo proces oko Kosova je nepošten, a vrhunac hipokrizije međunarodne zajednice je poziv Beogradu i Prištini da se vrate dijalogu, a da pri tom nije sankcionisala Prištinu zbog nepoštovanja dogovora i uvođenja taksi, kaže bivši američki ambasador u Srbiji Vilijam Montgomeri.\nAmbasadori zemalja Kvinte u Prištini (SAD, Nemačka, Francuska, Velika Britanija, Italija) pozvali su privremene prištinske vlasti da ukinu stopostotno uvećane takse na srpske proizvode kako bi se ustupilo mesto dogovoru Beograda i Prištine.\nPrištinski "Zeri" prenosi da je kosovski premijer Ramuš Haradinaj ambasadorima Kvinte predstavio prvi nacrt sveobuhvatnog zakonski obavezujućeg sporazuma između Kosova i Srbije.


Naime, fudbaleri "parnog valjka" imaće "lakši" zadatak da nadoknade gol minusa iz Portugalije, jer je Karlos Žunior, momak koji je bio strelac i asistent u pobedi nad crno-belima napustio Santa Klaru!\nSada će Portugalci u revanšu u Beogradu biti oslabljeni baš za sjajnog Brazilca, što će značajno olakšati put pulenima Aleksandra Stanojevića.\nPomalo i iznenađujuće deluje vest da je Karlos Žunior samo dan posle utakmice napustio Santa Klaru i potpisao za saudijski Al Šabab trogodišnji ugovor.\nPartizan podsetimo, mora da juri gol zaostatka, ali definitivno će mu biti lakše u revanšu u Humskoj sledećeg četvrtka da izbori plasman u grupnu fazu Lige konferencija. Ipak, da bi to uspelo timu Aleksandra Stanojevića biće neophodno da pobedi sa dva gola razlike, a tim iz Portugala je pokazao da i pored velikih problema može veoma dobro da parira srpskom viceprvaku.\nDuel crno-belih i Portugalaca zakazan je za sledeći četvrtak u 21 čas u Beogradu.


Grad Zrenjanin - Otvoren 8. Međunarodni tekvondo kup ''Zrenjanin open'' (10 fotografija)\nPočetna / Otvoren 8. Međunarodni tekvondo kup ''Zrenjanin open'' (10 fotografija) /\nOtvoren 8. Međunarodni tekvondo kup ''Zrenjanin open'' (10 fotografija)\nUz učešće 530 takmičara iz 9 zemalja, danas je u „Kristalnoj dvorani“ u Zrenjaninu svečano otvoren tradicionalni 8. međunarodni kup u tekvondu „Zrenjanin open“. Sve učesnike i goste je pozdravio i takmičenje proglasio otvorenim pomoćnik gradonačelnika Zrenjanina Simo Salapura, u prisustvu generalnog sekretara Tekvondo asocijacije Srbije Zorana Ćendića i predsednika Tekvodno asocijacije Vojvodine Vukašina Vukašinovića.\nSimo Salapura je istakao da je Zrenjanin domaćin još jednog međunarodnog takmičenja i da je sportska infrastruktura grada u potpunosti iskorišćen i da su kapaciteti popunjeni, iz vikenda u vikend.\n„Osmo tekvondo takmičenje „Zrenjanin open“ i ovoga puta je dovelo u naš grad veliki broj učesnika, iz više država i nadam se da ćemo ovako nastaviti da razvijamo ne samo našu sportsku infrastrukturu, već i sport na lokalnom nivou, zahvaljujući upravo ovakvim velikim manifestacijama. Čestitam organizatoru i zahvaljujem se svim ekipama koje su došle, uz uverenje da će ih sledeće godine biti još više“, poručio je Salapura na otvaranju takmičenja.\nPredsednik pokrajinske tekvondo asocijacije ocenio je da grad Zrenjanin daje veliki doprinos razvoju tekvondo sporta, i da ima veliki uticaj na rad nacionalnog i pokrajinskog tekvondo saveza.\n„Novi Sad je vodeći centar u Vojvodini, s najvećim brojem klubova, odmah uz njega su Zrenjanin, Ruma i još neki klubovi, koji se bore za primat. Trenutno je u Vojvodini 24 kluba, a broj takmičara varira iz godine u godinu. Prošle godine su dva kluba prestala s radom, ali su formirana tri nova“, objašnjava Vukašinović.\nKup „Zrenjanin OPEN“ se organizuje u svim kategorijama - pionira, kadeta, juniora i seniora, u muškoj i ženskoj konkurenciji, koji se nadmeću u formama, borbama, kik i visinskom razbijanju. Predstavnik organizatora takmičenja, Slaviša Perić iz Tekvondo kluba „Zrenjanin“ kaže da sada već imaju bogato iskustvo u organizaciji takmičenja, ali da svaki ovakav turnir nosi i veliku odgovornost.\n„Zbog vremenskih uslovima, takmičari iz nekoliko zemalja otkazali su dolazak, ali ih je ipak u Zrenjanin došlo 530 takmičara iz 9 zemalja. Zadovoljni smo, i moramo da pomenemo da smo takmičenje organizovali uz veliku pomoć lokalne samouprave, koja prepoznaje značaj ovog olimpijskog sporta. Imamo potencijala, a što se tiče tekvonda u Zrenjaninu i regionu srednjeg Banata, rade 4 kluba, tekvondo klub „Zrenjanin“ je najmasovniji, ima 102 člana i 74 takmičara, od kojih je 5 standardnih reprezentativaca“, ističe Perić, koji obeležava tri decenije prisustva u tom sportu.


RTS :: Modni performans u kući kralja Petra Prvog u Beogradu\nStil Modni performans u kući kralja Petra Prvog u Beogradu\nModni performans u kući kralja Petra Prvog u Beogradu\nponedeljak, 30. okt 2017, 09:38 -> 09:48\nU kući kralja Petra Prvog u Beogradu večeras je održan modni performans u okviru koga su prikazani modeli naše poznate kreatorke Suzane Perić inspirisani srpskim kneginjama, a događaju je prisustvovala i predsednica opštine Savski venac Irena Vujović.\nIstakavši da je kuća kralja Petra Prvog ove jeseni rekonstruisana, ona je izrazila zadovoljstvo što je Suzana Perić odabrala to mesto za promociju svojih modela.\n„Kao predsednica opštine i kao predsednica Saveta za rodnu ravnopravnost Beograda uvek podržavam žene, naročito uspešne žene koje su svojim radom pronašle svoje mesto i čiji je rad veoma cenjen, a s obzirom na broj ljudi koji je došao na ovaj događaj vidimo da je rad gospođe Perić veoma cenjen“, rekla je Vujović.\nPerić je rekla da je, stvarajući novu kolekciju, bila inspirisana vremenom naših kneginja.\nOna je navela da je velika čast biti u renoviranoj kući Kralja Petra i posebnu zahvalnost iskazala Opštini Savski Venac i Ireni Vujović.\n„Ovom modnom prezentacijom želim da prenesem da su žene danas, kao i kneginje u svoje vreme, iste samostalne žene koje su svoju viziju umele da realizuju. One su za mene bile velika inspiracija i upravo ovom kolekcijom želim da poruccim svim ženama da budu dostojne, vredne, da cene sebe, ali i da imaju partnera koji može da prati njihov senzibilitet i energiju“, rekla je Perić.\nPrisutni su imali priliku da vide deo monodrame Na kafi kod knjeginje Ljubice koju je izvela viši kustos Muzeja grada Nataša Popovska.\nU muzičkom delu programa nastupio je etno sastav „Sestre Gobović“, a zapažen nastup imala je i primabalerina Narodnog pozorišta Milica Jević.\nKuća kralja Petra Prvog ove jeseni osvanula je u novom ruhu zahvaljujući opštini Savski venac koja je uložila sredstva u njenu obnovu.


Dogovor za historiju: Najvažniji energetski resursi u BiH su ipak predati Kinezima – dijalogin.tv\nDogovor za historiju: Najvažniji energetski resursi u BiH su ipak predati Kinezima\nČlan Predsjedništva Bosne i Hercegovine Bakir Izetbegović primio je danas ambasadoricu Narodne Republike Kine Chen Bo.\nRazgovarano je o saradnji dviju prijateljskih zemalja, a posebna pažnja posvećena je projektima izgradnje Bloka 7 u Termoelektrani Tuzla i izgradnji Termoelektrane Banovići.\nAmbasadorica Bo informisala je Izetbegovića da je kineska strana završila sve potrebne procedure za Blok 7 u Tuzli, te da je potrebno da to urade i Vlada i Parlament Federacije BiH, kako bi kamen-temeljac bio položen krajem novembra.\nIzetbegović je istakao da će se uraditi sve što je neophodno kako bi i bh. strana na vrijeme okončala procedure, naglašavajući da ovi projekti, osim ekonomskog, imaju i veliki ekološki značaj, jer će se njihovom realizacijom u značajnoj mjeri smanjiti zagađenje zraka u Tuzli.\nIzetbegović je pozdravio i skoro potpisivanje sporazuma o međusobnom ukidanju viza građanima BiH i Kine, što će svakako pospješiti razvoj turizma. U tom kontekstu, sagovornici su značajnim ocijenili i konferenciju o turizmu koja će se održati u Sarajevu od 23. do 25. novembra, u okviru inicijative „16+1“.\nSagovornici su ocijenili da su odnosi BiH i Kine u uzlaznoj putanji, posebno u ekonomskoj sferi, te da ima još mnogo prostora za napredak.\nHrvatska Vlada odbila prijedlog da se kažnjavaju nacistički i ustaški simboli


Vlada CG: Mišljenje Venecijanske komisije veoma pozitivno - B92.net\nIlustracija: Deposit photos/natanaelginting\nTime je, kako kažu, sa najviše evropske struène adrese nedvosmisleno potvrðeno pravo države da zaštiti imovinu i kulturno blago koje pripada svim graðanima.\nCrnogorska vlada veruje da objava ovog važnog dokumenta VK treba da oznaèi prekid javne kampanje koja se vodi protiv Predloga zakona i povratak na argumentovani struèni dijalog u cilju donošenja dobrog i pravednog zakona u korist svih graðana.\nIz vlade tvrde da nisu taèni navodi Mitropolije crnogorsko-primorske da je Venecijanska komisija svojim mišljenjem osujetila nameru vlade o "jednostranom preknjižavanju crkava", te da Komisija nije podržala Predlog zakona o državnoj imovini "na naèin na koji je želela, predlagala i oèekivala vlada".\n"Istina je upravo suprotna - Venecijanska komisija je u svoje finalno mišljenje uvrstila upravo obrazloženje zakonske procedure za utvrðivanje imovinskih prava, koje je èlanovima Venecijanske komisije zvanièno dostavila Vlada Crne Gore nekoliko dana prije održavanja plenarne sednice", navodi se u saopštenju.\nDodaje se da svi èlanovi kojima je vlada dostavila obrazloženje mogu da potvrde da je formulacija iz tog obrazloženja prihvaæena i integralno uvrštena u Mišljenje Venecijanske komisije.\n"Vlada ima puno razloga da bude zadovoljna ovom preporukom Venecijanske komisije, jer je formulaciju preporuke sama predložila, a èlanovi Venecijanske komisije je gotovo jednoglasno prihvatili."\n"Zbog toga, želimo još jednom da razuverimo predstavnike MCP i sve one koje je agresivna kampanja protiv Predloga zakona o slobodi veroispovijesti navela na pogrešan zakljuèak - nema i ne može biti govora o bilo kakvoj nameri vlade da jednostrano preknjižava ili oduzima crkve - ako postoji bilo kakav imovinski spor u pogledu verskih objekata, on æe biti rešavan primenom važeæih zakona, kao i u sluèaju svih drugih imovinskih sporova", navodi se u saopštenju.\nVlada je, istièe se, spremna da uvaži i preporuke iz Mišljenja VK i navode da im ni najmanje ne smeta ako ga MPC sada doživljava kao, kako kažu, "poželjno i prihvatljivo".\n"Naprotiv, veoma je dobro da upravo struèno mišljenje tela koje je najviši evropski autoritet za pitanja demokratije i ljudskih prava bude taèka približavanja stavova o ovom važnom društvenom pitanju".


Dan online - Ekonomija: Prestižni forum - 2019-10-13\nEkonomija MANIFESTACIJA U TIVTU Prestižni forum\nPrestižni Private Luxury forum, koji će ugostiti 100 predstavnika i 85 agenata iz elitnog segmenta turističke industrije, biće održan naredne sedmice u Tivtu. Iz hotela Ridžent Porto Montenegro su saopštili da će prstižna manifestacija početi u srijedu i trajati do subote, prenijela je juče agencija Mina biznis.\n– Forum okuplja najeminentnije evropske profesionalce koji se bave prodajom luksuznih turističkih aranžmana, predstavnike luksuznih hotela i hotelskih lanaca i prestižne Concierge kompanije – navodi se u saopštenju. Direktor prodaje hotela Ridžent Ivan Gajić kazao je da će kroz organizaciju ovako kompleksnog događaja predstaviti Crnu Goru koja se nakon desetogodišnjeg perioda nametnula kao prestižna destinacija.\n– Zahvalni smo organizatorima što su prihvatili inicijativu menadžmenta hotela Ridžent prije dvije godine i omogućili da naredne sedmice ugostimo profesionalnu elitu iz segmenta luksuznih turističkih putovanja – rekao je Gajić.


Inspekcije počinju kontrolu deterdženata u Srbiji | EurActiv Srbija\nInspekcije počinju kontrolu deterdženata u Srbiji\nDirektorka Agencije za hemikalije Jelena Cvetković najavila je da će uskoro početi inspekcijske provere domaćih i uvoznih deterdženata na tržištu, a zatim i boja i lakova. Ona je istakla da su domaći propisi o hemikalijama usklađeni u potpunosti sa propisima EU osim u delu koji predviđa uvođenje takozvanih "centralizovanih procedura". Reč je o procedurama koje proizvođač hemikalija van EU mora da sprovede kod Evropske agencije za hemikalije ukoliko želi da prodaje svoj proizvod na tržištu EU.\nU Eu je pitanje hemikalija regulisano Regulativom o registraciji, evaluaciji, autorizaciji i restikcijama hemikalija (REACH).\nKako je rekla, kontrola će biti sveobuhvatna što znači da će se proveravati da li je dobro procenjena opasnost proizvoda, da li je propisno obeležen, kao i da li eventualno sadrži supstance koje su zabranjene ili za čije korišćenje postoje ograničenja.\nCvetkovićeva je navela da trenutno inspektori proveravaju klasifikaciju, pakovanje i obeležavanje hemikalija u Srbiji i da li su proizvođači upisali hemikaliju u registar.\n"U dosadašnjim kontrolama, uočeno je dosta nepravilnosti. Najčešće nije dobro procenjena opasnost same supstance koja je stavljena na tržište i samim tim nije dobro ni obeležena", kazala je Cvetkovićeva istakavši da su inspekcijske provere započele prošle godine.\nAgencija za hemikalije Srbije je napravila bazu podataka o hemikalijama na osnovu koje će dobiti pregled koje su sve supstance na tržištu, koje su već autorizovane u skladu sa propisima EU ili će morati da se registuju kod Evropske agencije za hemikalije kada Srbija postane članica, rekla je Cvetkovićeva.\n"Da bi svi proizvodi na tržištu Srbije bili usklađenji sa propisima Eu, treba da prođe nekoliko godina o čemu svedoči iskustvo i drugih zemalja", dodala je ona. Prema njenim rečima, na domaćoj listi zabrana i ograničenja ima preko 1.000 supstanci, a lista se redovno ažurira u skladu sa odlukama EU o zabranjenim supstancama.\n"Za prisustvo ftalata u igračkama kod nas važi isti nivo ograničenja kao EU. I u slučaju nikla u bižuteriji dozvoljeni nivo je takođe usklađen sa propisima EU", rekla je direktorka Agencije Jelena Cvetković. Ftalati su hemijske supstance koje čine plastiku meksom i koriste su u izradi igračaka i bočica za bebe, ali mogu škoditi zdravlju, između ostalog jetri, dok se nikl ograničava zbog mogućih alergijskih reakcija.\nPrema njenim rečima, ima domaćih kompanija koje izvoze hemikalije na tržište EU, i to uglavnom u obliku smeše. Međutim, ako srpski proizvođač hemikalija želi da izvozi hemikalije na tržište EU, ta supstanca podleže obavezi registracije kod Evropske agencije za hemikalije.\n"Supstancu će registrovati ili uvoznik ili ekskluzivni zastupnik srpske kompanije u Eu, s tim da proizvođač mora da im obezbedi sve podatke i analize o supstanci na osnovu koje će se supstanca registrovati", navela je Cvetkovićeva.\nZakon o hemikalijama je donet u maju 2009. godine, a Agencija je počela sa radom u februaru 2010. Agencija je od tada donela više od 20 pravilnika u koje je preneto više od 4000 strana propisa EU.\n: Zabranjena upotreba bisfenola A u flašicama za bebe


Bajskultura - Dva kruga kroz istoriju Novog Beograda : Nadlanu.com\nBajskultura - Dva kruga kroz istoriju Novog Beograda\nObjavljeno 6. sep 2013. / 10:56:37\nPridružite se kustosima Muzeja istorije Jugoslavije u nesvakidašnjoj i zanimljivoj biciklističkoj turi kroz Novi Beograd. Lagana vožnja biciklom od Ušća do Studentskog grada u trajanju od 2,5 sata pruža vam mogućnost da se na kreativan način upoznate sa kulturom i istorijom grada.\nTokom vožnje imaćete priliku da čujete interesantne priče o tome kako je bio zamišljen novi grad na levoj obali Save i ko ga je gradio.\nNovi Beograd je autentičan prostor gotovo u celini izgrađen u vreme socijalizma. Kao takav on predstavlja materijalizaciju tada aktuelne politike i ideologije koja je obeležila drugu polovinu 20. veka na ovim prostorima.\nBajskultura aktivira kulturne resurse grada i nudi građanima mogućnost da aktivno i kreativno provedu slobodno vreme. Projekat Bajskultura je kombinovana akcija zaštite kulturnog nasleđa i životne sredine u kontekstu održivog razvoja, nastao u želji da ukaže na doprinos koji svaki pojedinac može da pruži.\nPridruzite se i „upoznajte“ mesta pored kojih svakodnevno prolazite!\nUčešće je besplatno, uz obaveznu prethodnu prijavu. Prijavljivanje na sajtu www.bajskultura.rs\nTure će biti organizovane svake subote u podne do kraja oktobra, u zavisnosti od vremenskih uslova.\nMuzej istorije Jugoslavije realizuje projekat Bajskultura u partnerstvu sa fondacijom Kulturno nasleđe bez granica i Balkanskom muzejskom mrežom.\nProjekat finansira Vlada Švedske. Projekat se realizuje uz podršku Opštine Novi Beograd.\nbajskulturadobra stara vremenanekad i sadnovi beograd


Studenti u BiH završavaju fakultete, a još nema pravilnika o korištenju akademskih titula – STUDOMAT.ba\nStudenti u BiH završavaju fakultete, a još nema pravilnika o korištenju akademskih titula\n“Smatramo izuzetno značajnim što je postignuta saglasnost o tekstu Prijedloga pravilnika o stjecanju i korištenju akademskih titula, naučnih i stručnih zvanja. To je veliki korak kojim su stvoreni uslovi da Vijeće ministara Bosne i Hercegovine, na prijedlog Ministarstva civilnih poslova Bosne i Hercegovine, usvoji pravilnik”, istakli su za Klix.ba iz Rektorata Univerziteta u Sarajevu.\n“Usvajanje pravilnika o stjecanju i korištenju akademskih titula te naučnih i stručnih zvanja predstavlja jednu od pretpostavki za reformu zapošljavanja u Bosni i Hercegovini, a za koju uslove i neophodne resurse treba osigurati država. To svakako uključuje i reformu radnog zakonodavstva u Bosni i Hercegovini”, saopšteno je iz Rektorata.\n“U toku je pribavljanje pisanih saglasnosti rektora javnih univerziteta u BiH, a po prijemu dokument će biti upućen Vijeću ministara BiH na usvajanje. Imajući u vidu činjenicu da se na pravilniku radi već nekoliko godina te da Vijeće ministara BiH u prošlom mandatu nije uspjelo donijeti Pravilnik i da je Ministarstvo civilnih poslova uradilo sve što je u njegovoj nadležnosti, teško je sa sigurnošću predvidjeti dalji tok dešavanja na donošenju Pravilnika. Ipak, sa optimizmom gledamo na rješavanje tog pitanja”, istakla je Zorica Rulj, glasnogovornica Ministarstva sigurnosti BiH.\n“Problem je ipak i dalje evidentan, a naročito kada su u pitanju privatni poslodavci. Ne dovodeći u pitanje akademsku autonomiju, ovom pitanju treba pristupiti krajnje pažljivo i oprezno kako bi se spriječilo postojanje različite prakse na različitim visokoškolskim ustanovama u BiH. S obzirom na to da je mobilnost i u smislu nastavka školovanja i u smislu zapošljavanja još uvijek najprisutnija među državama bivše Jugoslavije, bilo bi optimalno na nivou cijele regije usaglasiti rješenja u oblasti ekvivalencije predbolonjskih sa bolonjskim zvanjima”, istakla je Rulj.\n(Klix.ba, T. Sekulić)


FESTIVAL VINA „INTERFEST“: Od 1.-og do 3.-eg jula na trgu slobode U Novom Sadu\n24. 06. 2021. u 13:35\nMEĐUNARODNI festival vina Interfest, u svom „punoletnom“, 18. izdanju, okupiće od 1. do 3. jula na Trgu slobode u Novom Sadu više od 80 učesnika, domaćih i proizvođača vina iz regiona.\nPored najuspešnijih srpskih vinara, čija su vina osvojila odlične ocene na nedavnom Velikom ocenjivanju vina Srbije, ali i najsjajnija odličja na Balkanu, publici ovogodišnjeg Interfesta će najbolje proizvode ponuditi i vinarije iz Mađarske, Hrvatske, Crne Gore, Slovenije i BiH.\nOsim vinske ponude, posetioci će biti u prilici da probaju i kvalitetne rakije, domaći viski i razne likere. Uz lepa vina, tu je i interesantna gastronomska ponuda, poput kulena i sireva, a pored toga mogu se probati najlepši vojvođanski kolači, med i peciva i, svakako, bogat muzički program. U godini izuzetno teškoj za sve nas, život se polako vraća u svoje tokove, a proizvođači vina izvesno će nam ukazati na najkvalitetnija vina koja su uprkos svemu, brižno odnegovali – kaže Nataša Radišić, direktorka festivala i potvrđuje da će tokom manifestacije biti primenjene sve preporučene antikovid mere, obezbeđen razmak između izlagača, kao i dovoljno prostora, kako bi posetioci bili dodatno zaštićeni.\nRadno vreme Festivala biće od 19 do 24 časa, ulaz besplatan, a čaše i vaučeri za degustaciju je moguće kupiti na festivalskom ulazu.\n- Naš festival se ubraja u nekoliko najznačajnijih događaja u Vojvodini i posebno Novom Sadu, te svake godine ima podršku Grada Novog Sada, zbog doprinosa privredno-turističkom razvoju, sa posebnim akcentom na promovisanje i podizanje vinske kulture, ali i održavanju međunarodnih privrednih odnosa iz oblasti proizvodnje i promocije vina- kaže Nataša Radišić.\nfestival vino festival vina novi sad\nNASTAVLJENA TRADICIJA: Još 50 auto sedišta za zrenjaninske bebe\n„NEMAM DA PLATIM I NEĆU DA PLATIM“: Komedija pirotskog Narodnog pozorišta 25. maja pred publikom\n23. 05. 2022. u 13:34


Prvi promotivni izlet za đake Osnovne škole "Ljuba Nešić"\nPrvi promotivni izlet za đake Osnovne škole “Ljuba Nešić”\nOmladinsko planinarsko smučarsko društvo “Dragan Radosavljević” iz Zaječara u subotu, 19. novembra, organizovaće prvi promotivni edukativni izlet za učenike Osnovne škole “Ljuba Nešić”.\nOvom prilikom, đaci će sa planinarima obići klisuru Vlaški do, gde je planiran uspon na vidikovac i obilazak šumske crkve Sv. Jovana,\nkao i predavanje o istoriji belgijske pruge i geografskim odlikama ove klisure i neposredne okoline.\nUkoliko vremenski uslovi dozvole, za đake će biti organizovana i pokazna vežba sa tehnikama uspona u klisuri.\nKako kažu organizatori, ovaj izlet odvija se u susret početku realizacije opšte škole planinarenja, koja počinje sa radom 28. novembra, a koja se odvija pod pokroviteljstvom Sportskog saveza Zaječar i Grada Zaječara.\nSaradnja sa Osnovnom školom “Ljuba Nešić” rezultat je inicijative učiteljice Ljiljane Janković, kojoj su pažnju privukle mnogobrojne aktivnosti OPSD “Dragan Radosavljević”, u oblasti edukacije, realizacije projekata i planinarenja.\nUskoro se očekuje i počekat rada školske sekcije, a među đacima i nastavnicima ove škole vlada veliko interesovanje.\nCilj početka rada sekcije, kao i realizacije škole, je vraćanje mladih prirodi i promocija planinarenja ne samo kao vida sportske aktivnosti, već pre svega kao oblika obrazovne aktivnosti koja se odvija u prirodi, a koja omogućava sticanje obimnog znanja iz oblasti geografije, istorije, ekologije i biologije. Iskustva zemalja u regionu, koja u svom obrazovnom sistemu imaju planinarnje kao izborni ili obavezni predmet, veoma su pozitivna, te je ovo jedan od pionirskih\nkoraka u susret realizaciji ove inicijative.\nOkupljanje učesnika promotivne akcije zakazano je za 9 časova, ispred Osnovne škole “Ljuba Nešić”, a za sve učesnike akcije biće pripremljeno osveženje.\nizlet ljuba nešić planinarsko smučarsko društvo "Dragan Radosavljević"


Jedan od onih koji će definitivno učiniti da se zaljubite u Egej i da mu se uvek vratite, jeste hotel Titanic Deluxe Bodrum 5*. Smešten u jednom od najlepših zaliva Bodruma, ističe se specifičnom arhitekturom inspirisanom stilovima Bodruma i Mikonosa. Na peščanoj plaži dugoj 350 metara, prostire se na 80 000 m2 Guverdžinlik zaliva, zahvaljujući kom je zaštićen od vetrova, te je boravak u ovim predelima uvek prijatan. Titanic Deluxe Bodrum 5* ozbiljno shvata potrebe svakog gosta, pa zahvaljujući tome može da se pohvali jedinstvenom „High class all inclusive“ uslugom, kojom pomera granice pojma luksuza.\nTitanic Deluxe Bodrum 5* će biti vaše mesto za beg i uživanje u komforu sa najdražima. U ponudi je dobro poznate agencije „1 A Travel“, koja ima već dugogodišnje iskustvo sa aranžmanima u Turskoj , Egiptu. Iskoristite period popusta za rane rezervacije i rezervišite svoje letovanje na vreme.


Crna Gora i Albanija: Bez bodljikave žice za migrante\nMarković i Rama: Nećemo podizati zidove zbog migranata\nCrna Gora i Albanija će se humano i odgovorno odnijeti prema migrantima koji se budu kretali rutom koja obuhvata obje zemlje, ali neće graditi zidove niti postavljati bodljikavu žicu, saopštili su premijer dvije zemlje Duško Marković i Edi Rama, nakon prve održane zajedničke sjednice dvije Vlade u Skadru.\nObraćajući se novinarima nakon sjednice, crnogorski premijer Marković je podsjetio da je Crna Gora već 2015. godine predvidjela lokacije za prihvat izbjeglica koje se nađu na njenoj teritoriji, ali da se to iz manipulativnih i političkih razloga želi prikazati kao oprdjeljenje da se prave kampovi za migrante koji ilegalno ulaze u zemlju.\n“Nema od toga ništa, osim odgovornosti zemlje da bude spremna u vezi konkretnog izazova. Tačno je da smo ove godine evidentirali veći broj ilegalnih ulazaka u Crnu Goru iz Albanije. Zajednički ćemo raditi da naše granice budu bezbjednije. Ako se desi veliki talas migracije preko naše dvije zemlje obezbjedićemo sve ono što su obaveze kada je riječ o bezbjednosti naših zemalja. U ovom trenutku nema priče, barem sa crnogorske strane a nisam to čuo ni od kolege Rame, da planiramo podizanje zidova ni postavljenje bodljikavih žica itd. Naše zemlje su bezbjedne”, rekao je premijer Marković.\nPremijer Akbanije Edi Rama je rekao da su postojale ponude da dobiju ograde na poklon ali poručio da je Albanija zemlja sa velikom tradicijom prihvata i zaštite izbjeglica.\n“U slučaju talasa migranata, mi smo spremni da preuzmemo naš teret i dio odgovornosti u okviru evropskog projekta kojim će se podijeliti teret. Onoliko koliko možemo objektivno i onoliko koliko nam pripada sa ljudske strane. Ne možemo biti zemlja ograda i zidova, ali ni heroji spasioci bogatih zemalja koje ponekad tretiraju migrante kao toksični otpad. Tokom ove godine smo imali 15 puta veću fluktuaciju nego prošle godine. Nismo alarmirali niti kucali na vrata Evrope po pomoć. U ovom trenutku smo više Evropljani nego mnogi Evropljani. Mi smo u stalnom kontaktu sa partnerima, a Grčka i Italija su ostale same, napustili su ih bogati iz Evrope u ovom preocesu (migracija). Ali u ovom trenutku mi nemamo potrebe da postavljamo bilo kakve ograde ili dižemo zidove. Sarađivaćemo i sarađujemo sa Grčkom i Makedonijom, kako bismo garantovali stabilnost u našim zemljama”, poručio je premijer Rama.\nPremijeri Albanije i Crne Gore Edi Rama i Duško Marković su nakon prve zajedničke sjednice dvije Vlade koja je održana u Skadru saopštili, da su odnosi Crne Gore i Albanije nesumnjivo na visokom nivou i da bi trebalo da budu valorizovani kroz još snažniju ekonomsku saradnju. Tokom prve zajedničke sjednice Vlade je razgovarano o nizu pitanja kao što su ekonomski odnosi, uklanjanje carinskih barijera, saradnja u oblasti turizma i izgradnji infrastrukture gdje je posebno potencirana izgradnja Jadransko Jonskog autoputa. Oba premijera su dali punu podršku dijalogu Srbije i Kosova.\nSjednici dvije Vlade prethodio je svečani doček crnogorskih ministara i predsjednika Vlade Duška Markovića u strogom centru Skadra.\nIz Vlade Crne Gore je prethodno saopšteno da je "prva sjednica koju Vlada Crne Gore organizuje sa nekom drugom zemljom potvrda prijateljskih odnosa Crne Gore i Albanije i snažnih veza crnogorskog i albanskog naroda i prilika za otvaranje dijaloga dviju država o brojnim temama od obostranog interesa".\nPo okončanju sjednice je potpisano više zajedničkih dokumenata, deklaracija i sporazuma, a potom je otpočeo Poslovni forum Crna Gora – Albanija.


NBS zadržala referentnu kamatu na nivou od 4% - Edukaplus\nNBS zadržala referentnu kamatu na nivou od 4%\nIzvršni odbor Narodne banke Srbije (NBS) zadržao je referentnu kamatnu stopu na postojećem nivou od 4%. Pri donošenju odluke, Izvršni odbor je imao u vidu efekte dosadašnjeg ublažavanja monetarne politike, kao i očekivano kretanje inflacije u narednom periodu.\nOtpornost naše ekonomije na spoljne potrese veća je nego ranije, kao rezultat doslednog sprovođenja mera fiskalne konsolidacije i strukturnih reformi, navodi se dalje.\n– Zahvaljujući tome, smanjenje fiskalne i spoljne neravnoteže se nastavlja i makroekonomski izgledi naše ekonomije dodatno su poboljšani, što potvrđuju i projekcije relevantnih medunarodnih institucija. Rizici iz međunarodnog okruženja takođe bi mogli biti umanjeni ekspanzivnijim karakterom monetarnih politika vodećih centralnih banaka u narednom periodu – ocenjuje NBS.


NVO: Nestalo 600 migranata posle požara u francuskom kampu\nOsvježeno 11. april/travanj, 2017.\nMigranti, arhivska fotografija\nNevladina organizacija Lekari bez granica saopštila je danas da je 600 migranata nestalo posle evakuacije korisnika migrantskog kampa na severu Francuske koji je uništen u požaru.\nŠefica te grupe u Francuskoj Koren Tor rekla je da je 1.500 migranata ostalo bez krova nad glavom posle sinoćnjeg požara u kampu u mestu Grand-Sant kod Dankirka, u kome su uništene njihove drvene kućice.\nKako je rekla, 900 evakuisanih migranata dobilo je privremeni smeštaj kod udruženja i u lokalnim fiskulturnim salama, a ne zna se gde je oko 600 migranata.\n"Jednostavno ne znamo gde se nalaze", rekla je ona.\nOna je rekla da je 10 migranata u lokalnim bolnicama sa lakšim povredama posle požara koji se dogodio nekoliko sati posle sukoba u kome je učestvovalo oko 150 migranata.\nZvaničnici su povezali tuču među migrantima sa požarom ali su naveli da je potrebno da se sprovede istraga da bi se utvrdio uzrok požara.\nKamp kod Dankirka otvoren je 2016, a izgradila ga je nevladina organizacija Lekari bez granica.\nOčevici su naveli da je sukob izbio zbog povećanja broja Avganistanaca u kampu od kada je rasformiran veliki kamp zvani Džungla u susednom Kaleu.\nAvganistanci su bili nezadovoljni zato što su smešteni u kolektivne prostorije, a Kurdi su spavali u drvenim kućicama, čiji broj je bio ogrančen.


Skupština slobodne Srbije: Vučić kao faraon – Skupština slobodne Srbije\nSkupština slobodne Srbije smatra da je Aleksandar Vučić jučerašnjim istupom na potpuno ogoljen način demonstrirao da ovom zemljom vlada osiono i bahato kao kakav faraon, i da za njega ne znače ama baš ništa Ustav Srbije, zakoni i državne institucije.\nJavno obraćanje iz partijskih prostorija u kojem najavljuje raspisivanje izbora za april 2022. pre nego što je formirana Vlada Srbije – govori da će ovo društvo uskoro – ukoliko to dozvolimo – ući u sledeću fazu autokratije, u kojoj neće postojati niti najmanji privid zakonitosti, institucionalnog poretka i podele vlasti.\nSkupština slobodne Srbije smatra da oročavanje mandata zakonodavnoj i izvršnoj vlasti jasno potvrđuje da je bojkot izbora uspeo i da se Srbija nalazi u dubokoj političkoj krizi, koja se može razrešiti jedino stvarnim dijalogom vlasti, opozicije i drugih bitnih društvenih činilaca, a uz posredovanje i aktivno učešće kredibilnih međunarodnih posrednika.\nUkoliko ne dođe do konstruktivnog dijaloga koji će voditi ka oslobađanju institucija, medija i društva, te stvaranju uslova za fer i demokratske izbore – neizbežno se približavamo tački kada je opšta građanska pobuna jedini odgovor na beskrajnu samovolju predsednika SNS-a.\nSkupština slobodne Srbije je spremna da predvodi taj bunt, kako bi artikulisala opravdano nezadovoljstvo građana.\nBeograd, 21. 10 2020.\nGrađanska kampanja "Novi Sad na vodi? Vidi, gari, ne može!"


utorak, 1. mart 2016. 23:49h\nPrenosimo vam njihove reakcije u celosti.\nPokret VRER: Vraćanje statusa grada rezultat ideja i zalaganja\nMiodrag Babić, osnivač i počasni predsednik Pokreta je 2006. godine pokrenuo pitanje statusa grada. Članovi udruženja građana Pokret "Vršačka regija - Evropska regija" su na toj ideji aktivno radili u protekloj deceniji. Skupština opštine Vršac, u kojoj je Pokret "Vršačka regija - Evropska regija" nosilac vlasti, od tada je u više navrata usvajala zvaničnu inicijativu i upućivala je na razmatranje Narodnoj skupštini RS.\nDanas, sa ponosom možemo da kažemo da su ideje i dugogodišnja zalaganja Pokreta "Vršačka regija - Evropska regija" dala iščekivani i zasluženi rezultat.\nSva ulaganja u infrastrukturu, povoljan privredni ambijent, korišćenje blizine granice, ulaganja u institucije kulture, obrazovanje, sport i zdravstvo, koja su, u poslednjih 10 godina, učinila Vršac pravim centrom regiona kome gravitiraju sve okolne opštine, danas su pokazala da istinska zalaganja, uporan rad i odgovorna politika rezultiraju uspehom.\nOvom prilikom, Pokret "Vršačka regija - Evropska regija" se zahvaljuje Narodnoj skupštini Republike Srbije i Vladi Republike Srbije, a posebno gospodinu Nikoli Selakoviću, ministru pravde u Vlade RS, na izglasanom statusu grada i čestita svim stanovnicima status grada, sasvim sigurno jedan od najznačajnijih datuma u novijoj istoriji Vršca.\nIstovemeno, zahvaljuje se i svim dosadašnjim koalicionim partnerima na uspehu\npostignutom zahvaljujući zajedničkim naporima, a pre svega predsedniku opštine Čedomiru Živkoviću.\nOvaj uspešno ostvaren cilj je rezultat potpisanog sporazuma o saradnji Pokreta "Vršačka regija - Evropska regija" i Srpske napredne stranke. Pokret "Vršačka regija - Evropska regija" ispunjava obećanja - stoji u saopštenju koje je potpisao Predsednik Pokreta VRER Jovica Zarkula\nSPS: Vraćanje statusa grada je trebalo objaviti na svečanoj sednici\nU proteklom, dužem vremenskom periodu Socijalistička partija Srbije, kao i sve parlamentarne i vanparlamentarne stranke Vršca, podržavala je inicijativu da se Vršcu VRATI status grada izmenom Zakona i potrebnih akata.\nPodsećamo da je Vršac u dugogodišnjoj istoriji svog postojanja i razvoja status slobodnog Grada imao još od 1804. godine i u doba Austro-Ugarske Monarhije. Izmenom Zakona o teritorijalnoj organizaciji Republike Srbije proteklih dana je taj status VRŠCU VRAĆEN.\nOčekivali smo, kao Partija koja je u političkom životu Vršca prisutna u proteklih 25 godina, i koja se, pored ostalih političkih organizacija, zalagala za ispravljanje ove političke nepravde prema Vrščanima, da Opštinska, sada još uvek neformalno Gradska Uprava, organizuje proglašenje i saopštenje ove radosne vesti građanima putem Svečane sednice Skupštine, sa jedinom tačkom dnevnog reda, a ne da to bude na Konferenciji za novinare, u okviru jedne, najmlađe partije u lokalnoj Skupštini.\nNa način na koji je to saopšteno građanima minimalizovali su se svi napori koji su se preduzimali duži niz godina po ovom pitanju.\nOčekujemo da se dobijanje statusa potvrdi i objasni građanima kroz zvanične lokalne institucije, koje će se u narednom periodu reorganizovati, ne samo izmenom naziva, već i funkcionalnošću.\nZalagaćemo se da se građani Vršca organizuju kroz lokalne institucije i da u narednom periodu o Vršcu i politici Vršca odlučuju ljudi koji žive i rade u našem Gradu te da se uvažava mišljenje i stav Vrščana.\nJoš jednom čestitamo sugrađanima, sa čvrstim i odlučnim uverenjem da će SPS kao državotvorna i politički odgovorna partija levice imati snage da unapredi funkcionisanje svih struktura lokalne vlasti kako bi Vršac imao institucije Grada sa svim zakonskim ingerencijama i benefitima - stoji u saopštenju vršačkog SPS\nDS: Grad Vršac pripada građanima, a ne političkim strankama\nOpštinski odbor Demokratske stranke u Vršcu najoštrije osuđuje ponašanje predsednika opštine Vršac, Čedomira Živkovića, koji je konferenciju za medije na kojoj je građane obavestio da je Vršac dobio status grada, održao u stranačkim prostorijama SNS-a, umesto u prostorijama opštine.\nSmatramo da je predsednik opštine Čedomir Živković morao prvo konferenciju za novinare da održi u svečanoj sali Skupštine opštine Vršac i da na taj nači oda javno priznanje svim Vršačanima koji su stvarali našu lepu varoš. Mi nemamo ništa protiv da on prisustvuje i konferenciji za štampu SNS-a, ali prvo mora o tome da govori kao predsednik svih građana, a potom kao stranački funkcioner, jer grad Vršac pripada svim građanima, a ne pojedinim političkim partijama. Za dobijanje statusa grada zaslužni su svi građani, kako oni koji danas žive u njemu tako i protekle generacije. Vršac, Kikinda i Pirot danas ne bi bili u prilici da dobiju status grada da u njima nisu živele generacije vrednih, pametnih, poštenih i kreativnih ljudi koji su dali lični doprinos privrednom, trgovinskom i kulturnom razvoju svojih gradova, rekla je dr Tatjana Vešović, predsednica OO DS Vršac.\nOna je naglasila da je Čedomir Živković očigledno zaboravio da je već osam godina predsednik svih građana, a ne portparol SNS-a.\nNemamo ništa protiv da se u svoje slobodno vreme g. Živković slika gde hoće i sa kim hoće. Današnja konferencija koja je održana u prostorijama SNS-a, umesto u zgradi Opštine Vršac je primer zloupotrebe javne funkcije zarad reklamiranja određene političke stranke. Živković je ovim činom ponizio i omalovažio i svoju funkciju predsednika opštine, i instituciju na čijem je čelu i sve građane koji nisu članovi SNS-a, istakla je na kraju dr Tatjana Vešović.


Početna/TRADICIJA/HRANA/Imlek obradovao mališane u Nišu\nSana Life 30. maja 2019.\tHRANA, KATEDRA, ZANIMLJIVOSTI Ostavite komentar\nDruštveno odgovorna uloga koju Imlek neguje, u najvećem broju slučajeva odnosi se na pomoć najmlađima, sa fokusom na njihovo srećno odrastanje i pravilan razvoj.\nU skladu sa tim, Imlek je i ove godine odlučio da, povodom Svetskog dana mleka, obraduje štićenike doma za decu bez roditeljskog staranja „Duško Radović“ u Nišu. Svetski dan mleka kompanija Imlek tradicionalno obeležava sa ciljem da skrene pažnju odraslih, ali i dece, na značaj mleka kao neizostavne namirnice u svakodnevnoj ishrani.\n„Sada već tradicionalnom donacijom, obeležili smo Svetski dan mleka uz osmehe mališana iz doma za decu bez roditeljskog staranja „Duško Radović“. Moja Kravica mlečni paketići za one kojima je ovaj vid podrške najvažniji oslikavaju društveno odgovornu ulogu naše kompanije, koja se trudi da kontinuirano pomaže najugroženijim kategorijama stanovništva, sa posebnim akcen-tom na decu“ –izjavio je tom prilikom Nebojša Golubović, menadžer proizodnje Niške mlekare, ko-ja posluje u sastavu Imleka.\nOznakeakcija Dom Duško Radović Imlek mlekara Niš paketići\nPrethodni Grand Black’n’Easy od sada i sa mlekom\nSledeći „Кarneval najmlađih, mladih i uvek mladih“


Vesti online / Vesti / Ekonomija / Rok za prijave za "Najbolje iz Srbije" produžen do 12. februara\nPrivredna komora Srbije, u saradnji sa Ministarstvom trgovine, turizma i telekomunikacija, akciju "Najbolje iz Srbije" organizuje trinaesti put. Najbolji robni i korporativni brendovi ove godine biće izabrani u 24 kategorije, među kojima su i tri nove - Najbolji hotel u Srbiji, Najbolji "mali" turistički smeštaj u Srbiji i Najbolji organski proizvod iz Srbije.\nPrateći moderne trendove i zahteve tržišta, akcija "Najbolje iz Srbije 2017" osvežena je i inovirana, kako na planu metodologije i kategorija, tako i u pogledu interakcije sa učesnicima i potrošačima, jer je znatno pojednostavljeno prijavljivanje i glasanje.\nOd 2004, kada je akcija "Najbolje iz Srbije" prvi put organizovana, nominovano je više od 1700 brendova. Iz godinu u godinu sve je više prijavljenih kompanija za ovo priznanje i sve više potrošača, privrednika i stručnjaka koji glasaju za najbolje.\nEKONOMIJA Sutra dodela nagrada "Najbolje iz Srbije 2017"


Mekonel: Birači odbacili Obamine programe\nLider manjine u Senatu, republikanac Mič Mekonel\nLider senatske manjine Mič Mekonel izjavio je da su republikanci osvojili dodatna mesta na izborima prošlog utorka zbog toga što je američki narod nezadovoljan programima koje sprovode predsednik Barak Obama i Kongres pod demokratskim vođstvom.\nMekonel je kao gost današnjeg programa televizijske mreže CBS rekao da predsednik Obama greši što za gubitke demokrata okrivljuje sebe - zbog toga što nije uspeo da obrazloži američkom narodu programe kao što je reforma zdravstvenog osiguranja i troškove za podsticaj ekonomije.\nMekonel je istakao da se biračima ti programi jednostavno nisu dopali. On je dodao da želi potpuno povlačenje zakona o reformi zdravstvenog osiguranja, dodavši da će republikanci, ako to ne budu uspeli, nastojati da spreče finansiranje delova te reforme.\nNešto ranije, jedan od vodećih republikanaca u Predstavničkom domu, Erik Kantor, izrazio je nadu da je predsednik Obama „ozbiljan“ u pogledu saradnje sa republikancima u radu na pitanjima od obostranog interesa. Predsednik koji je započeo desetodnevnu turneju po Aziji, pozvao je demokratske i republikanske kongresne lidere da se sastanu sa njim u Beloj kući 18. novembra, po povratku u Vašington, da razmotre načine zajedničkog rada.


Milioni Evropljana odlučili: Ne žele da pomeraju časovnike - 31.08.2018, Sputnik Srbija\nMilioni Evropljana odlučili: Ne žele da pomeraju časovnike\nOd 4,6 milona Evropljana koji su učestvovali u javnim konsultacijama čak 84 odsto podržava ukidanje letnjeg i zimskog računanja vremena, saopšteno je u Evropskoj... 31.08.2018, Sputnik Srbija\nevropa, vesti, svet, evropa, društvo\n18:09 31.08.2018 (Osveženo: 02:59 26.08.2021)\n© Fotolia / MaskaRadŽeleznički sat\n© Fotolia / MaskaRad\nOd 4,6 milona Evropljana koji su učestvovali u javnim konsultacijama čak 84 odsto podržava ukidanje letnjeg i zimskog računanja vremena, saopšteno je u Evropskoj komisiji.\nZarobljeni u vremenu: Evropa pred najkontroverznijom odlukom ove godine, a šta će Srbija?\n10 Februar 2018, 16:00\nEvropska komisija organizovala je od 4. jula do 16. avgusta internet konsultacije o mogućoj promeni računanja vremena u Evropi. Odgovori 4,6 miliona Evropljana iz 28 zemlja-članica Unije govore u prilog tome da je računanju vremena u Evropi po zimskom i letnjem principu — došao kraj.\n„Milioni Evropljana iskoristili su naše internet konsultacije kako bi izrazili svoj stav. Poruka je vrlo jasna: 84 odsto njih ne želi više da pomera satove. Sada ćemo postupiti u skladu sa tim i pripremiti zakonski predlog koji ćemo dostaviti Evropskom parlamentu i Savetu Evrope na kojima je da zajedno donesu odluku“, poručila je komesarka Violeta Bulc, prenosi Tanjug.\nRezultati do sada najvećih javnih konsultacija koje je organizovala Evropska komisija govore da 76 odsto učesnika smatra da je pomeranje satova dva puta godišnje „veoma negativno“ ili „negativno“ iskustvo.\nKao najvažniji razlozi za promenu dosadašnjeg sistema računanja vremena u Evropi navedeni su negativan uticaj na zdravlje, povećanje udesa na putevima i manjak uštede energije.\nKompletni rezultati javnih konsultacija biće predstavljeni u narednim nedeljama.\nU Evropskoj komisiji najavljuju izradu predloga namenjenog Evropskog parlamentu i Savetu Evrope radi promene postojećeg sistema pomeranja časovnika.\n21:21Jakov brani Srbiju u dve uniforme – i za Sputnjik otkriva kako je to moguće: „Mnogi su iznenađeni“


Početna » NDNV\nNezavisno društvo novinara Vojvodine pozivalo je danas rukovodstvo Radio-televizije Vojvodine (RTV) da hitno i bez odlaganja nađe način da se zaštite radna mesta novinara i medijskih radnika u toj kući i da jasno predoči po kojim profesionalnim kriterijumima planira otpuštanja koja su najavljena u medijima.\nPredsednik Nezavisnog društva novinara Vojvodine Norbert Šinković izjavio je danas da spisak medijskih radnika i nevladinih organizacija koje proverava Uprava za sprečavanje pranja novca, predstavlja zloupotrebu institucija i služi za „targetiranje“ organizacija i pojedinaca.\nNezavisno društvo novinara Vojvodine (NDNV) apelovalo je danas na demonstrante, policiju, žandarmeriju i ostale učesnike protesta u Beogradu i drugim gradovima da zaštite novinare i omoguće im da rade svoj posao.\nPiše: Danas Online 4. 7. 2020.\nNDNV uveo uslugu psihološke pomoći za svoje članove\nLokalni izbori su obesmišljeni i to će tako i ostati dok god se ne promeni izborni sistem i dok se lokalni izbori ne razdvoje od republičkih, ocenjeno je danas u Fejsbuk emisiji Nezavisnog društva novinara Vojvodine (NDNV) „Lokal bez prava glasa“.\nŠinković (NDNV): Poražavajuće je što u Srbiji nema zaštite slobode govora\nPredsednik Upravnog odbora Nezavisnog društva novinara Vojvodine (NDNV) Norbert Šinković izjavio je danas da je poražavajuće što u Srbiji još nisu izgrađeni mehanizmi koji će zaštititi slobodu govora i profesionalne novinare.\nPiše: Miloš Đošić 7. 5. 2020.\nNezavisno društvo novinara Vojvodine (NDNV) pozvalo je danas građane da daju podršku novinarima koji profesionalno rade svoj posao, tako što će „birati njihova medijska izdanja i deliti njihove informacije“.


Strateškom bombarderu B-52 otpao motor (video) - Sputnjik Srbija\n00:55 31 Maj 2020\nStrateškom bombarderu B-52 otpao motor (video)\n13:03 06.01.2017 Preuzmite kraći link\nPiloti američkog strateškog bombardera B-52 tokom obuke van vazduhoplovne baze „Minot“ u Severnoj Dakoti prilično su se uplašili nakon što je jedan od motora aviona otpao tokom leta.\nSrećom, piloti su uspeli da bezbedno spuste avion koristeći preostalih sedam mlaznih motora. „Difens njuz“ je potvrdio da niko od pet članova posade nije zadobio nikakve povrede i da je helikopter „Hjui“ poslat da povrati motor koji je, na sreću, pao u nenaseljenom području na oko 25 nautičkih milja (46 km) severoistočno od vazduhoplovne baze u Minotu.\n© AFP 2020 / EPA PHOTO/PA/TIM OCKENDEN\nAmerički B-52 vežbao postavljanje mina u blizini ruskih granica\nPortparol američkog vazduhoplovstva rekao je da je posada je „proglasila vanredno stanje tokom leta, kada je pilot otkrio da je jedan motor otpao sa aviona“, preneo je „Ej-Bi-Si njuz“.\nIstraga zbog otpadanja motora je pokrenuta, a u preliminarnom izveštaju navodi se da avion nije nosio nikakvo naoružanje.\nPoslednji put proizveden ’60-ih godina, američki B-52 doživeli su periodična unapređenja, a 76 „stratofortresa“ biće u službi do 2040.\n„Studenti za istinu“ — za promociju i odbranu nacionalnih interesa\nIračka armija ne potvrđuje napad SAD u Mosulu\nSAD šalju bombardere u Tihi okean\nB-52, bombarder, motor\n30/05 22:46 Vladislav Jovanović: Srpska pravoslavna crkva može da pretraje svakog vladara /video/\n30/05 22:43 Zaharova: Duboko saosećam sa američkim narodom\n30/05 22:30 U Rusiji odobren prvi lek protiv virusa korona\n30/05 22:22 Na prodaju celo selo u Švedskoj, mogu da ga kupe i stranci /video/\n30/05 22:10 Prognoze stručnjaka: Kada će se srpska ekonomija vratiti na nivo pre korone


Zbornik radova “Adil Zulfikarpašić i liberalne političke inicijative” – Historiografija.hr\nOve godine Bošnjački institut – Fondacija Adila Zulfikarpašića obilježava dvije značajne godišnjice: stogodišnjicu rođenja Adil-bega Zulfikarpašića (1921–2021) i dvije decenije rada i djelovanja Bošnjačkog instituta u Sarajevu (2001–2021). Planirano je i organiziranje brojnih događaja (promocija, skupova i izložbi) kojima će se predstaviti višedecenijski rad i nastojanja našeg vakifa, dobročinitelja, političara, liberala i mecene Adil-bega Zulfikarpašića u afirmaciji kulturne i naučne misli Bosne i Hercegovine.\nNakon smrti Adil-bega 2008. na neki način utihnulo je kritičko promišljanje o njegovoj ulozi na modernoj političkoj i kulturnoj sceni. To je vrijeme bilo potrebno da se napravi odmak od deset godina, kao estuarij delte velikih rijeka, kada se bujice događaja sagledaju iz šire perspektive, iz sadašnjeg vremena, što omogućava sveobuhvatniju analizu Adil-begove uloge u bosanskohercegovačkom kontekstu. Trenutno Bošnjački institut radi i na pripremi monografije o Adil-begu, koja će pružiti potpuniji prikaz njegovog života i djelovanja u političkom i kulturnom životu Bosne i Hercegovine.\nJedan od važnih događaja za obilježavanje godišnjice je i objavljivanje zbornika radova “Adil Zulfikarpašić i liberalne političke inicijative”, koji su predstavljeni na istoimenom panelu održanom 2018. godine u Sarajevu povodom desetogodišnjice njegove smrti. Objavljivanjem zbornika Bošnjački institut želi predstaviti akademskoj i naučnoj zajednici te široj javnosti ulogu i značaj Adil-bega Zulfikarpašića u društvenim i političkim tokovima moderne historije Bosne i Hercegovine. Sama konstelacija i odabir učesnika za panel-razgovor pokazuje naš širok pristup u analizi njegovih misli i djela tokom višedecenijskog pregalačkog i temeljitog rada.\nZbornik radova pruža uvid u poglede i mišljenja političkog djelovanja Adil-bega Zulfikarpašića u različitim društvenim tokovima u domovini odmah nakon završetka Drugog svjetskog rata, u emigraciji i tokom devedesetih, koje su obilježile Adil-begov povratak u zemlju i aktivnije političko angažiranje u Bosni i Hercegovini. Može se reći da su upravo ova tri perioda prijelomna u životu Adil-bega kao političara i liberala te da je više od pet decenija trajao proces njegovog razvoja od mladog revolucionara, emigranta i liberala do već iskusnog političara i vizionara. Njegova vizija kao političkog lidera uvijek je bila usmjerena na stvaranje i razvijanje više različitih timova: bošnjačkih sa dr. Smailom Balićem i Teufikom Velagićem te jugoslovenskih kroz Demokratsku alternativu s Desimirom Tošićem, Brankom Pešeljom, Ljubom Sircem i Vanetom Ivanovićem, koji su prenosili duh liberalne Evrope na ove prostore i radili za dobrobit svih naroda u Bosni i Hercegovini i bivšoj Jugoslaviji.\nObjavljivanjem ovog zbornika radova cilj nam je potaknuti nova pitanja i dijaloge u analizi Adil-begovog doprinosa bosanskohercegovačkom političkom i kulturnom kontekstu modernog vremena. Vjerujemo da je ovo nova prekretnica, koja će biti podsticaj za istraživanja kako u Bosni i Hercegovini tako i u svijetu.\nDirektor Bošnjačkog instituta – Fondacije Adila Zulfikarpašića\nPreuzmite PDF / izvor:\nAdil Zulfikarpašić i liberalne političke inicijative : zbornik radova


Zašto je sublimaciona štampa moćan element marketinga? - MD Explorer - iz naučnog ugla\nSublimaciona štampa je visoko kvalitetan tip transfera boja iz savremenih štampača na raznovrsne podloge. Pruža maksimalne mogućnosti za kreiranje personalizovanih promotivnih materijala i jedinstvenih proizvoda. U nastavku teksta dajemo ključne razloge zašto je sublimaciona štampa moćan element marketinga.\nSublimaciona štampa kreira promotivne materijale\nIako se sublimaciona stampa, kao i svi drugi tipovi, mogu koristiti za najrazličitije svrhe i potrebe štampanja, izrada atraktivnih i unikatnih promotivnih materijala velika je prednost. Oni su namenjeni kupcima, dobavljačima i svim drugim poslovnim saradnicima i mogu se poklanjati sa ili bez povoda. Najčešće se daruju za važne datume, u nagradnim igrama, zatim kao poklon uz proizvod, kao i za određeni iznos obavljenih kupovina ili vrednost ostvarene saradnje i ugovora.\nObično se kao promotivni materijali štampaju sledeći predmeti: majice, kačketi, šolje, čaše, torbe, hemijske olovke, notesi i mnogo toga drugog. Veliki broj podloga pruža raznolikost u izradi promotivnih materijala. Sublimaciona štampa vrši se na tekstilu, plastici, keramici, staklu, kamenu i mnogim drugim. Na svaku od njih pojedinačno sublimaciona štampa prenosi kvalitetne boje u vidu logotipa, naziva, kontakt podataka kompanije, ili predviđenih ilustracija. Sve to, namenjeno je promociji i povećanju vidljivosti u javnosti.\nSublimaciona štampa je troškovno efikasna\nSublimaciona štampa je kvalitetna, a ujedno ne zahteva veliki novčani izdatak. Cena štampe obično zavisi od broja primeraka, podloge, formata i veličine skice za preslikavanje. Ipak, sublimaciona štampa omogućava kreiranje personalizovanih sitnica, što znači da svaki pojedinačni primerak može da bude unikatan, odnosno da se razlikuje od drugog. Razlog za to je niska cena štampe pojedinačnog proizvoda, što je odlična prednost među konkurentima na tržištu. Samim tim, preduzeća dobijaju sjajne promotivne materijale po fenomenalnim cenama, a oni mogu višestruko uticati na povećanje obima prodaje.\nSublimaciona štampa stvara prepoznatljivost\nVelika prednost koju ima sublimaciona štampa jeste stvaranje prepoznatljivosti, imidža i reputacije, kao i osnova za razvoj brendova. Najvećim delom to je zahvaljujući vrhunskim performansama štampe, mogućnosti personalizacije i kreiranja unikatnih proizvoda koji će biti različiti i prepoznatljivi.\nMnogo je načina za kreiranje imidža, a sublimaciona štampa jedan je od njih, koji nedvosmisleno daje veliku vidljivost u javnosti. Kreiranjem šolja, majica i drugih predmeta koji su veoma nosivi, stoje u kancelariji, domu ili se mogu videti na prolaznicima na ulici, izaziva pažnju ljudi. Samim tim, mogu biti zainteresovani da se raspitaju o proizvodima ili uslugama kompanije, posete web sajt, društvene mreže ili kontaktiraju predstavnike. Svaki korak koji neka osoba učini na osnovu primećenosti promotivnih materijala u okolini, može biti rezultat kvalitetne štampe i izrade.\nKvalitetan prenos boja na različite podloge, sa ciljem kreiranja sjajnih predmeta, sitnica, poklončića ili vrednih proizvoda, omogućava savremena sublimaciona štampa. Ima veliki broj prednosti u marketinškom pogledu, što se ogleda u odličnim promotivnim efektima, razvoju prepoznatljivosti i unikatnih predmeta koji se mogu uspešno prezentovati na tržištu, poklanjati kupcima i svim drugim interesnim stranama kompanija.